Oktobarski PHPSrbija Meetup | HelloWorld.rs\nUtorak, 23.10.2018 u 17:30h\nOvog meseca, konkretno 23. oktobra PHP Srbija organizuje novi meetup u KC gradu. Molba organizatora je da na meetup dođete ranije, oko 17:30 časova i obavezno uradite RSVP jer će kao i uvek biti poklona! :) U nastavku teksta pročitajte teme oktobarskog meetup-a.\nPrvo predavanje - Kako da Agilna metodologija bude agilna\nMetodologija u razvoju softwera vrlo često odvaja uspešnu realizaciju projekta od neuspešne. Odabir prave metodologije je ključan korak u razvoju softvera i informacionih sistema. Nažalost, odabir metodologije se uglavnom zasniva na kopiranju drugih ili preuzimanja metodologije sa predhodnih projekata. Adekvatan odabir metodologije trebalo bi da se desi na osnovu potreba projekata, klijenata, raspoloživih resursa i kulture u okviru tima. Odabir prave metodologije ne treba da se prepusti slučaju. Tokom ovog predavanja saznaćete kako smo u KupujemProdajem prvo vagali i analizirali, a zatim i pronašli pravu metodologiju za nas i naš proizvod.\nPredavač je Mateja Opačić. Mateja se bavi razvojem softvera i informacionih sistema preko 20 godina. U svojoj karijeri prošao je kroz sve developerske poslove - od početnika, preko Senior developera i Techincal Lead-a, do System Architect-e. Osim developerskih poslova, u okviru razvoja softvera i informacionih sistema radio je i kao Project Manager i Product Manager. Trenutno je Product Manager u kompaniji KupujemProdajem. Poslednje dve decenije angažuje se i u oblasti edukacije, i to mahom budućih developera, studenata i ostalih zainteresovanih za tehnologiju. Poslednjih 10 godina mentor je mladim budućim naučnicima u Regionalnom Centru za Talentovanu decu Beograd II. Iza sebe ima veliki broj nacionalnih i internacionalnih nagrada i priznanja.\nDrugo predavanje - Konkurentnost i nivoi izolacije u transakcijama\nRelacioni ACID kompatibilni sistemi za upravljanje bazom podataka (DBMS) u višekorisničkom višenitnom okruženju su najčešće usko grlo u jednom softverskom sistemu. Upravo takvo okruženje, koje se često oglašava kao prednost, je i glavni uzrok problema sa performansama u radu sa pomenutim sistemom.\nPredavanje se bavi teorijskim aspektom transakcija, objašnjava njihov način rada, implementirane algoritme u fundamentalnim modulima DBMS-a (kao što su transakcioni log, planer upita, i sl). Nakon osvrta na osnovne pojmove i delove DBMS-a u vezi sa transakcijama, predavanje se posebno fokusira na nivoe izolacije, objašnjavajući način rada, kao i posledice koje proizilaze iz korišćenja istih.\nTema je namenjena softverskim inženjerima (bez obzira na programski jezik) koji se služe bazama podataka. Nakon predavanja očekuje se da slušalac razume problem konkurentnosti u sistemima za upravljanje bazom podataka i da uspešno koristi različite nivoe izolacije u transakcijama sve sa ciljem uvećanja performansi DBMS-a kojim se služi.\nUlaz na meetup je besplatan, ali je potrebno da prijavite svoj dolazak putem sledećeg linka.\nNaime, u pitanju je Oktobarski PHPSrbija Meetup.


Sportsko društvo spasilo rukometni klub - Ostali sportovi, Rukomet, Top News\nSportsko društvo spasilo rukometni klub\nSite Default 03.09.2013., 10:51\nSvetlo na kraju tunela. Tako se najkraće može opisati situacija nakon sastanka rukovodstva Rukometnog kluba Crvena zvezda sa Sportskim društvom.\nKako sada stvari stoje SD Crvena zvezda biće garant rukometašima koji će tako moći da započnu novu sezonu u Superligi, tako je dogovoreno na jučerašnjem sastanku Radne grupe na Marakani (Boričić, Todorov, Peruničić).\nTokom celog leta vladala je potpuna neizvesnot da li će crveno – beli pronaći materijalna sredstva da isplate dugovanja igračima i dobiju licencu za takmičenje, zbog duga koji iznosi oko 90.000 evra..\nToliko treba da se isplati desetorici koji su dobili sporove a to su Trivundža, Ristić, Pešić, Perović, Stevanović, te Nadoveza, Radulović, Jokić, Sudžum i Ivančev.\nGeneralni sekretar Sportskog društva Ivan Todorov je istakao način na koji će se rešiti trenutni problem:\n„Pomoći ćemo Rukometnom klubu da se licencira tako što ćemo ga podržati finansijski. Sve obaveze koje MRK ima na današnji dan preuzelo je Sportsko društvo. Rešićemo dug, a u kom roku, to ćemo se dogovoriti sa Rukometnim savezom Srbije.“ rekao je Todorov.\nPrethodna vest Polovičan uspeh juniorki\nSledeća vest Džajić hteo Vukovića, Stojanović ne\nPolovičan uspeh juniorki\nDžajić hteo Vukovića, Stojanović ne


Vesna Đogani objavila toples fotografiju: "Svi mi koji smo zumirali sliku"\nVesna Djogani fotografije Instagram\n27. septembar, 19:14\n17.12.2019. / 18:17\nUpravo gledate Bizarni poslovi - fetiš kao izvor zarade! 0 Viral Pre 14 min Gubitak posla usled pandemije je mnoge naterao da potraže alternativne načine zarađivanja novca, pa su...\nUpravo gledate Dany širi osmeh: Ne odričem se južnjačkog naglaska! 0 Viral Pre 14 min Upoznajte čoveka koji uveseljava publiku svojim kratkim skečevima na temu svakodnevnog života na jugu Srbije....\nUpravo gledate Pol bebe otkriven na Burdž Kalifi, sve koštalo 74.000 funti! 0 Viral Pre 17 min Ima bezbroj načina da napravite gender reveal žurku, ali malo koji uključuje najvišu zgradu na svetu! Da je i to...\nUpravo gledate Dragana Džajić: Nisam izgledala fenomenalno nakon porođaja 1 Viral Pre 18 min Život Dragane Džajić, ćerke fudbalske legende Dragana Džajića, mediji sa velikim interesovanjem prate još od...\nUpravo gledate Nataša Belić: Uspešnu karijeru naučnice zamenila još uspešnijom u Pole Danceu 0 Viral Pre 14 min Nataša Belić odlučila je da napusti poziv uspešnog fizičara i da nauku zameni plesom na šipci. Kada danas pogleda...


Nemački lekari detaljno o lečenju Navaljnog, pohvalili Ruse\nHabib uputio surov komentar posle Konorovog debakla\nVeliki NEDELJNI horoskop (od 25. do 31. januara 2021)\nZašto toliko vole da mrze Đokovića?\nAko ste izgubili ključeve od automobila, evo kako ćete ga otvoriti (video)\nDebakl Mekregora, brutalno nokautiran u 2. rundi (video)\nOva porodica je iskonsko zlo: Njihovi zločini lede krv u žilama\nTanjug 23. decembra 2020. 12:30\nBERLIN – Nemački lekari, koji su lečili ruskog opozicionog političara Alekseja Navaljnog nakon što je navodno otrovan nervnim agensom novičokom, opisali su detaljno taj slučaj u jednom od najpoznatijih medicinskih časopisa na svetu.\nLekari su u časopisu „The Lancet“ naveli da je ishod za Navaljnog bio „veoma povoljan“, a zaslugu za to pripisali su brzo pruženoj medicinskoj pomoći koju je dobio u Rusiji.\nBolnica „Ćarite“ u Berlinu saopštila je danas da je Navaljni dao dozvolu da članak bude objavljen, prenosi AP.\nNavaljnom je iznenada pozlilo tokom leta u Rusiji 20. avgusta, a posle ukazane zdravstvene pomoći u Omsku, prebačen je u Berlin 22. avgusta.\nEvropska unija uvela je sankcije šestorici ruskih zvaničnika i državnom institutu za istraživanje nakon što su testovi Organizacije za zabranu hemijskog oružja pokazali da je Navaljni bio izložen nervnom agensu novičoku. Kremlj je negirao umešanost u trovanje i uzvratio sankcijama zvaničnicima EU.\nU članku lekari iz berlinske bolnice opisuju tačan tok bolesti Navaljnog i proces lečenja različitim lekovima kako bi odgovorili na simptome koje je pokazao i osnovno zdravstveno stanje.\nKako navode, kako se njegovo zdravstveno stanje poboljšavalo, Navaljni je izveden iz medicinski indukovane kome, a lekari su utvrdili da su poteškoće u govoru i razumevanju govora, koje je u početku pokazivao nakon buđenja, nestale nakon tri nedelje.\nOni su naveli da su tokom poslednje posete, 55. dana, primetili da su Navaljnijevi neurološki, neuropsihološki i neurofiziološki nalazi pokazuju skoro potpun oporavak i da nema dokaza o polineuropatiji, koja podrazumeva oštećenje velikog broja ili svih perifernih nerava usled različitih naslednih ili stečenih uzoraka.\nOvo je prva klinička studija slučaja, koja detaljno opisuje trovanje novičokom, mada su simptomi i lečenje slični onima kod izlaganja organofosfornim pesticidima, od kojih na godišnjem nivou umre više od 10.000 ljudi u Aziji.\nAmerički brodovi uplovili u Južno kinesko more\nAnkete: De Susa blizu osvajanja drugog predsedničkog mandata\nItalija najavljuje zakonske mere zbog kašjnjenja vakcina


Rusija razočarana odlukom EU o sankcijama – Televizija srpske dijaspore\nRusija razočarana odlukom EU o sankcijama\nOdluka EU da uvede sankcije Rusiji, zbog zatvaranja ruskog opozicionara Alekseja Navaljnog, je “razočaravajuća”, saopštilo je rusko Ministarstvo spoljnih poslova.\nSaopštenje je izdato kao reagovanje na izjavu visokog predstavnika EU za spoljnu i bezbjednosnu politiku Žozepa Borelja, koji je saopštio da su se evropski ministri spoljnih poslova saglasili u vezi sa proširenjem sankcija Rusiji.\n“Konstantno iznošenje protivzakonitih i apsurdnih zahtjeva za `oslobađanje` državljanina Ruske Federacije, koji je osuđen za ekonomsko krivično djelo u ruskom sudu, na teritoriji naše zemlje i u skladu sa ruskim zakonom, smatramo kategorično neprihvatljivim”, ističu iz Ministarstva.\nZamjenik ruskog ministra spoljnih poslova je izjavio za agenciju “RIA novosti”, da se Evropskoj uniji “pokvarila ploča”, a predsjedavajući Odbora za međunarodne poslove ruske Državne dume, Leonid Slucki, smatra da će sankcije biti samo još jedan korak ka degradaciji odnosa EU sa Rusijom.\nNjemački ministar spoljnih poslova je izjavio, nakon sastanka Savjeta EU za spoljna pitanja, da su se ministri Unije saglasili u vezi sa novim pojedinačnim sankcijama Rusiji zbog slučaja “Navaljni”.\nGodišnjica osnivanja: Srpski olimpijski klub – preteča srpskog olimpizma\nEU – farmaceutska industrija: Ne urušava se program nabavke vakcina


U Crnoj Gori trenutno 237 migranata - Moja Crna Gora\nU Crnoj Gori trenutno 237 migranata\n04/08/2018\tvijesti iz crne gore Izvor: Dan\nCrna Gora je trenutno dom za 237 migranata iz zemalja Bliskog Istoka, pokazuju podaci koje je Danu dostavila Uprava policije.\nU toj instituciji kažu da je od 1. januara od 1. avgusta ove godine u Crnoj Gori registrovano 2.612 migranata.\nTa lica se uglavnom ne zadržavaju, već im je cilj da dođu do razvijenih zemalja u zapadnom dijelu Evrope. Migranti na putu do Evrope doživljavaju golgotu, a njihov dolazak u evropske države, pa i u Crnu Goru izaziva oprečne reakcije.\nMještani podgoričkog naselja Konik ranije su tražili da se migranti izmjeste iz njihovog naselja jer strahuju za bezbjednost svojih porodica. Pojedini Koničani tvrde da su migranti nedavno napali i pokušali da jednu djevojčicu uvuku u kuću u koju su smješteni, te da se skoro svakog dana doseljena lica tuku međusobno, o čemu svjedoče snimci koje su napravili i predali našoj redakciji.\nU Upravi policije kažu da je Direkcija za azil Ministarstva unutrašnjih poslova u naselju Konik zbrinula 165 lica koja traže međunarodnu zaštitu, a u Centru za prihvat u Spužu su 72 osobe. U policiji potvrđuju da imaju česte prijave građana koji se žale na migrante.\n“Imali smo više prijava u vezi sa migranatima koji borave u smještajima na Koniku i u Spužu. Međutim, te prijave odnosile su se na svađe između njih samih, a ne sa mještanima naselja Konik. Po svim prijavama službenici Centra bezbjednosti Podgorica su postupili i preduzimali mjere i radnje iz svoje nadležnosti”, navode u Upravi policije.\nOni kažu da u Centru bezbjednosti Podgorica u prethodnom periodu nije zaprimana prijava, odnosno nije prijavljivano da migranti zadaju probleme mještanima ili da verbalno napadaju osobe ženskog pola koje žive u naselju Konik.\n“Većina migranata ne sačeka završetak postupka za dobijanja azila, već pokušava da dođe do zemalja zapadne Evrope, i to uglavnom preko teritorije Bosne i Hercegovine, a rjeđe preko teritorije Republike Hrvatske”, navode u Upravi policije.\nNajava eventualnog većeg priliva migranata u Crnoj Gori je naišla na oštre reakcije, ali i zvanične stavove da prema tim licima treba postupati humano. Da je situacija sa migrantima zabrinjavajuća, krajem juna je kazao i premijer Duško Marković.\nTokom 2015. godine, kada je migrantska kriza bila najintenzivnija, migranti iz Sirije, Avganistana, Pakistana i drugih ratom zahvaćenih područja pokušavali su da preko Grčke, Srbije, Hrvatske i Mađarske pređu u zapadnu Evropu.\nIpak, ta ruta je blokirana i to na inicijativu Mađarske, koja je na svoju granicu postavila bodljikavu žicu. Istu bodljikavu žicu Mađarska je donirala i Crnoj Gori, za koju je premijer Marković rekao da može biti upotrijebljena u slučaju potrebe.


Samo glas za Srpsku listu sprečava vojsku Kosova - 21.05.2017, Sputnik Srbija\nSamo glas za Srpsku listu sprečava vojsku Kosova\nNa Kosovu i Metohiji 11. juna se održavaju sudbinski izbori za srpski narod u južnoj srpskoj pokrajini i samo Srpska lista može da garantuje da neće biti... 21.05.2017, Sputnik Srbija\npolitika, vesti, izbori\n14:17 21.05.2017 (Osveženo: 15:28 29.10.2021)\n© AP Photo / Visar Kryeziu Skupština tzv. Kosova\nNa Kosovu i Metohiji 11. juna se održavaju sudbinski izbori za srpski narod u južnoj srpskoj pokrajini i samo Srpska lista može da garantuje da neće biti formirana vojska Kosova ili realizovane druge stvari nauštrb Srba, istaknuto je danas na konferenciji za štampu u Vladi Srbije nakon sastanka predstavnika SL i premijera Aleksandra Vučića.\nVučić se sastao sa kandidatima Srpske liste\n21 Maj 2017, 12:38\nMinistar za rad, zapošljavanje, socijalna i boračka pitanja Aleksandar Vulin rekao je da je jedini razlog što vojska Kosova ne postoji to što su poslanici Srpske liste to sprečili.\n„Ne budu li postojali poslanici koji zaista govore u ime srpskog naroda, možete biti sigurni da će vojska Kosova biti novi faktor na Kosovu i Metohiji. Kada slušate kandidata za premijera Ramuša Haradinaja, koji preti da će stići do Niša, može se pretpostaviti šta će raditi kada bude imao vojsku. Srbi to ne smeju da dozvole“, poručio je Vulin.\nOn je istakao da je od osnivanja Srpske liste postojala jasna politička namera i poruka da Srbi moraju da budu jedinstveni, da ne mogu sebi da priušte sukobe.\n„Bez države i Vlade Srbije ne može biti života za Srbe u Pokrajini. Srpska lista ima obavezu da zajedno sa srpskim narodom na KiM ubedljivo pobedi i ne dozvoli da nijedan srpski mandat ode van Srpske liste. Bez autoriteta Srpske liste, glas Srba na KiM se neće čuti“, uveren je Vulin.\nPrema njegovim rečima, Vlada čvrsto podržava Srpsku listu i njene kandidate i očekuje od svakog Srbina na KiM da podrži Srpsku listu jer je glas za Srpsku listu glas za politiku Srbije, politiku premijera i cele vlade Srbije.\n„Vlada neće dozvoliti da se Srpska lista razmrvi i da naši glasovi odu tamo gde ne treba da odu. Svako ko pravi bilo kakav dogovor i pokušaj kompromisa sa albanskim političkim partijama radi direktno protiv interesa srpskog naroda, i sa tom odgovornošću mora da se nosi“, naglasio je Vulin dodajući da govori kao član vlade, ali i šef Pokreta socijalista.\nDirektor Kancelarije za Kosovo i Metohiju Marko Đurić rekao je da se 11. juna na KiM održavaju sudbinski izbori za opstanak i sudbinu našeg naroda i budućnost u južnoj srpskoj pokrajini. „Dana 11. juna Srpska lista koja okuplja sve srpske predstavnike koji žele da rade i sarađuju sa Srbijom, žele da se bore za interese srpskog naroda u Pokrajini, oslanjaju se na snažnu podršku srpske države, naroda i najvećeg dela sunarodnika u Pokrajini“, poručio je on.\nPrema njegovim rečima, Vlada smatra da bi Srbi na KiM trebalo da se okupe oko Srpske liste, pre svega jer ona i na ovim izborima znači nastavak podrške države srpskim institucijama na KiM, nastavak institucionalnih veza.\n„Jedino Srpska lista može da garantuje i da se bori i u pokrajinskim institucijama da veza između Beograda i našeg naroda na Kosovu ostane neprekinuta. Samo oni su spremni da na potpuno dosledan način očuvaju neraskidivu pupčanu vrpcu između Kosova i Metohije i države Srbije“, podvukao je Đurić.


Sportske.net - Navaro ne gubi nadu: ''Niko nije nepobediv, pa ni Real''\nPodsetimo, Real je u derbiju 13. kola španske Endesa lige pred svojim navijačima savladao Barselonu sa 98:84, a posle meča, najbolji pojedinac u redovima Barse, plejmejker Huan Karlos Navaro, konstatovao je da su Madriđani kaznili pad koncentracije u njegovom timu u pojedinim delovima utakmice.\n''Kada primite 98 poena u Madridu, ne možete očekivati da savladate Real. Trebalo nam je više koncentracije u ovoj utakmici, a ekipa kao što je Real svakako ume da iskoristi sve greške rivala'', izjavio je Navaro.\nA kada je u pitanju nepobedivost Reala ove sezone, Navaro ipak veruje da će i toj seriji doći kraj.\n''Real zaista igra veoma dobro, sa puno samopouzdanja, ali nijedan tim nije nepobediv. Mislim da će se ta razlika u odnosu na ostale polako smanjivati tokom sezone'', smatra Navaro, što je na neki način i prava poruka košarkašima Partizana koji će u 'Areni' 2. januara biti naredna prepreka, za sada nezadrživim, Madriđanima.


MEDICINARI NEZADOVOLJNI NAJAVLJENIM POVEĆANJEM PLATE: Sindikalci najavljuju proteste - Glas Regije\nMEDICINARI NEZADOVOLJNI NAJAVLJENIM POVEĆANJEM PLATE: Sindikalci najavljuju proteste\nAko dođe do realizacije plana Vlade RS i resornog ministarstva da plate zaposlenih u zdravstvu budu povećane za pet odsto sindikalci će preduzeti sve zakonom dozvoljene sindikalne mjere, uključujući i mogućnost masovnih protesta širom Srpske, piše SrpskaInfo.\nTo se navodi u zajedničkom saopštenju Samostalnog sindikata radnika u zdravstvu i socijalnoj zaštiti RS i Sindikata zdravstva i socijalne zaštite RS, iz kojih poručuju da će djelovati zajedno sa ostalim sindikatima u ovoj oblasti, čiji predstavnici, kako naglašavaju, takođe nisu saglasni sa ovim planom povećanja plata.\n– Juče je, na poziv ministra zdravlja i socijalne zaštite RS Alena Šeranića održan je sastanak Radne grupe za analizu i usaglašavanje izmjena i dopuna Zakona o platama zaposlenih u javnim ustanovama u oblasti zdravstva i odredbi kolektivnog ugovora kojim se regulišu plate i naknade u oblasti zdravstva. Ministar je upoznao članove radne grupe sa planom resornog ministarstva i Vlade RS da se zaposlenim u javnim ustanovama u oblasti zdravstva Srpske povećaju plate za pet odsto. To bi bilo urađeno donošenjem novog Zakona o platama zaposlenih u javnim ustanovama u oblasti zdravstva po hitnom postupku, a zakon bi, po riječima ministra zdravlja i socijalne zaštite, stupio na snagu 1. juna ove godine – navodi se u saopštenju.\n– Istakli smo da se ovakvim minornim povećanjem plate omalovažavaju svi zaposleni u javnim ustanovama u oblasti zdravstva Srpske, koji i pored niskih primanja danonoćno ulažu maksimalne napore kako bi na najbolji mogući nači zaštitili zdravlje stanovništva RS, u vrijeme aktuelne epidemiološke krize izazvane pojavom i širenjem virusa korona – poručuju sindikalci.\nPrethodna U Srpskoj korona potvrđena kod još 87 osoba, preminulo šest oboljelih\nSljedeća VIŠKOVIĆ: Staćemo u kraj onima koji radnicima daju plate u kovertama


Ambasadori u Srbiji: SSP, pa kandidatura\nSrbija bi trebalo da podnese zahtev za članstvo u EU tek nakon ukidanja viza i deblokiranja trgovinskih sporazuma, poručuju evropske diplomate, objavila je Beta.\nŠvedski ambasador u Srbiji Krister Bringeus podsetio je da je za primenu Prelaznog trgovinskog sporazuma potreban konsenzus svih 27 članica Unije koga "sada nema".\n"Za deblokiranje (sporazuma) bi bilo najbolje da pridobijete holandsku vladu hapšenjem još dvojice preostalih haških optuženika", rekao je u Kragujevcu ambasador Bringeus čija zemlja predsedava EU.\nŠef Delegacije Evropske komisije u Srbiji Vensan Dežer rekao je da se prilikom prijema zahteva za članstvo u EU sve zemlje Unije pitaju za mišljenje zbog čega je "mudro da svih 27 zemalja bude za to što u ovom trenutku nije moguće".\n"Potrebno je da idemo korak po korak da dođe do liberalizacije viznog režima, da se deblokiraju trgovinski sporazumi a zatim i da se ide sa samom aplikacijom (za članstvo u EU)", rekao je Dežer.


децембар 2017 - Biznis i Finansije\nPočetkom prošlog veka, u Srbiji su radile zvanično 133 knjižare, među kojima je bilo i pravih knjižara. Najviše je, međutim, bilo „rasprodavaca“, o kojima je Stojan Novaković, tadašnji ministar Prosvete i vera, slikovito napisao: „Putujući po Srbiji, u raznim prilikama, mi smo mogli sobom videti kako, uz nekakve lonce i đinđuve, stoji i tabla na kojoj piše ‘Knjižarnica’ (toga i toga), kao što je propisivao zakon, a knjige je trebalo dobro potražiti, dokle ih spazite u nekom uglu u rafovima ili u kakvom ormančiću“.\n31. decembra 2017. 0 komentar\n30. decembra 2017. 0 komentar\n28. decembra 2017. 0 komentar\n„Na godišnjem nivou u Srbiji se registruje preko 32.000 novih preduzetnika i oko 5.300 preduzeća sa jednim članom, što čini oko 95% od ukupnog broja novoprijavljenih registracija. Automatizovanje čitavog procesa registrovanja, uz uštede vremena i novca, i uklanjanje suvišne birokratije, doprineće daljem poboljšanju ekonomskog ambijenta i napretku Srbije na Doing Business listi Svetske banke u domenu pokretanja psolovanja i poslovne aktivnosti“, istakao je Zvonko Obradovič, direktor APR.\nVlada Srbije prebacila je 400 miliona dinara iz budžetske rezerve Javnom preduzeću „Putevi Srbije“, objavljeno je u Službenom glasniku. U obrazloženju odluke je navedeno da je novac prebačen „radi obezbeđivanja nedostajućih sredstava“ potrebnih tom javnom preduzeću.\nPo podacima Agencije za privredne registre, „Putevi Srbije“ su drugi najveći gubitaš u Srbiji sa neto gubitkom od 13,1 milijardu dinara u 2016. godini, što je za čak 36,7 odsto više nego u prethodnoj godini.\nNovopazarski radio Sto plus ranije je objavio da takvi gubici nisu sprečili rukovodstvo „Puteva Srbije“ da krajem novembra raspiše tender za kupovinu 11 novih službenih automobila koje planira da plati više od 20 miliona dinara bez poreza na dodatu vrednost.\nKompanija sa sedištem u gradu Milvokiju pokrenula je „akademije vožnje motora“ 2000. godine. Na početku je bilo 50-ak akademija u SAD, danas ih je 245, a kursevi traju tri ili četiri dana, navodi Asošiejted pres.


Sukob u vezi sa transportnom zajednicom kreiran u Sarajevu - Televizija K3\nSukob u vezi sa transportnom zajednicom kreiran u Sarajevu\nPredsjednik Ujedinjene Srpske Nenad Stevandić izjavio je da su bošnjački član Predsjedništva BiH Bakir Izetbegović i direktor Obavještajno-bezbjednosne agencije /OBA/ Osman Mehmedagić kreatori sukoba između Vlade Republike Srpske i Savjeta ministara BiH u vezi sa transportnom zajednicom, a da su članovi Saveza za promjene "upali u zamku".\n“Mete destabilizacije su predsjednik Republike, Vlada Srpske, Narodna skupština, Radio-televizija Republike Srpske i Ministarstvo unutrašnjih poslova Srpske”, naveo je Stevandić na konferenciji za novinare u Banjaluci.\nPrema njegovim riječima, OBA je politička policija kojoj mnogi Bošnjaci pružaju otpor, ali se plaše da ne prođu kao bivši potpredsjednik Federacije BiH Mirsad Kebo.\n“Za plan destabilizacije obezbijeđena su medijska i finansijska sredstva, koje kontrolišu paralalne strukture koje su stvorili Izetbegović i Mehmedagić, jedino što nije obezbijeđena podrška naroda u Srpskoj, zbog čega su se i stranke u Savezu za promjene, koje su upale u zamku, počele da raspadaju”, naglasio je Stevandić.\nStevandić je pozvao i poručio kolegama iz Savjeta ministara i Saveza za promjene da samo u saradnji sa Vladom Srpske traže dobra rješenja za Srpsku i BiH.\nOn je naglasio da je transportna zajednica nesporna što se tiče evropskog pitanja, te da su i predstavnici EU saglasni da je to unutrašnje pitanje BiH i da nije sporno da Vlada Srpske ne prenosi nadležnost da bi neko u njeno ime odlučivao.\nStevandić je zaključio da Savez za promjene nema gotovo nikavu šansu za bilo kakav rezultat na narednim izborima, te paralelno sa ovim najavljuje vaninstitucionalno djelovanje što je opasno, jer se vlast osvaja isključivo na izborima uz podršku naroda.


ARHEOLOZI U GROCKOJ Sprema se obnova antičke grobnice | Happy BSC portal\nEkipu su činili arheolozi, arhitekte, geolozi, hemičari i inženjeri materijala.\nBrestovik je, kako se navodi u saopštenju, čuven po ovoj antičkoj grobnici, jednom od najdragocenijih spomenika iz antičkog perioda u Srbiji. Pripadala je vlastelinskoj rimskoj porodici. Sada je dostupna posetiocima, kao spomenik kulture od velikog značaja za Republiku Srbiju.\nGrobnica je odabrana kao jedan od najreprezentativnijih spomenika rimskog perioda u Srbiji, koja će ovom timu dati dragocene podatke o tehnologiji izrade rimskog maltera, i o materijalu koji je u to vreme uptrebljavan.\n- Rezultati će, takođe, dati važne priloge nominacionom dosijeu za UNESKOVU Listu svetske baštine 'Granice Rimskog carstva – Dunavski Limes u Srbiji', koji trenutno izrađuju Arheološki institut i Republički zavod za zaštitu spomenika kulture, nakon čega bi i Kasno-rimska grobnica u Brestoviku trebalo da nosi znak UNESKA - navodi se u saopštenju.\nAnalize, kako se dodaje, prethode planiranim radovima na konzervaciji arhitekture i slikarstva kasno-rimske grobnice, koje sprovode gradski Zavod za zaštitu spomenika kulture i Arheološki institut, uz podršku Ministarstva kulture i informisanja i opštine Grocka, a istraživanja će doneti nove smernice ka upotrebi materijala u konzervaciji u Srbiji, a posebno rimskih spomenika na dunavskom Limesu.\n- Ovom prilikom je konstatovano da je deo divlje grobljanske deponije iznad Kasno-rimske grobnice očišćen, dok se nastavak radova na raščišćavanju i potom sanaciji grobnice u saradnji sa GO Grocka očekuje u najskorijem periodu - stoji u saopštenju.\nU pratnji predstavnika Centra za kulturu Grocka, stručna poseta je obuhvatila i Rančićevu kuću u Grockoj, gde su stručnjaci s pomnom pažnjom proučili kamenove iz Brestovika u lapidarijumu bašte.\nPoseta je obuhvatila i Gročansku čaršiju, ambijentalnu celinu gde je pored narodnog neimarstva, pažnju privukao zanimljiv zid crkve Svete Trojice sa ugrađenim kamenovima iz ranijih epoha, i Legat doktora Aleksandra Kostića opštine Grocka, čija postavka ilustruje bogata arheološka nalazišta u okruženju.\nGRAĐANI OBRATITE PAŽNJU: Izmene u prevozu zbog radova u Ulici Nedeljka Gvozdenovića\nBeograd tražio da se zakonom reguliše rad električnih trotineta, subvencije i za bicikle


Ifimes: SRB zahvaljujući Vučiću postala epicentar dešavanja\nTanjug 1. februara 2021. 22:56\nLJUBLJANA – Međunarodni institut za bliskoistočne i balkanske studije iz Ljubljane (IFIMES) ocenio je da je Srbija zahvaljujući predsedniku Aleksandru Vučiću postala epicentar regionalnih dešavanja i ključna za mir i stabilnost u regionu.\nU analizi „Prevremeni izbori na Kosovu 2021:Šansa za novi početak?“, Institut se osvrnuo na situaciju u regionu navodeći da su zajednički ekonomski razvoj i uspostavljanje „mini Šengena“ prioriteti u regionalnoj saradnji, i da pojedinačno male zemlje ne mogu da privuku globalne investitore.\n„Vučić uspešno rebrendira Srbiju, a Kosovo je u stalnom nazadovanju zahvaljujući neodgovornim političkim elitama, koje vršeći javne i odgovorne funkcije u prvi plan stavljaju svoje lične interese i bogaćenje, a ne interese Kosova“, zaključuje se u analizi.\nSa druge strane, vakcinacija je potpuni fijasko vlade premijera privremenih kosovskih institucija Avdulaha Hotija, koji će se verovatno, navodi se, upisati kao „najnesposobniji premijer Kosova“, a broj žrtava zbog pandemije kovida-19 premašiće sva očekivanja.\n„U stvari, preko Srpske liste, koja je favorit izbora u srpskoj zajednici na Kosovu, pokušaće da se obračunaju sa predsednikom Srbije Aleksandrom Vučićem. Kako se približava završnica izborne kampanje rastu tenzije usmerene prema Srpskoj listi, u koju je uključeno i korišćenje nasilja“, piše Ifimes.\n„Obećanja se nisu se ispunila, a građani Kosova su duboko razočarani vladajućim političkim strukturama, jer su jedini u regionu, koji nemaju bezvizni režim. Nigde na svetu, iz dosadašnje prakse, nije zabeleženo, da su političko-kriminale strukture izgradile snažne državne institucije, nego upravo suprotno“, piše u analizi.\nIstovremeno, navodi se, analitičari upozoravaju na sinhronizovanu kampanju i povećane napade političko-kriminalnih struktura na Kosovu i „pokušaje diskreditacije usmerene protiv Pokreta Samoopređeljenje i njegovog predsednika Aljbina Kurtija“.\nZaključuje se „da bi pobeda Samoopredeljenje stabilizovala političku situaciju kada bi Pokret sam formirao novu vladu“, kao i da je potrebno da Samoopredeljenje pokaže politički senzibilitet prema manjinama, posebno srpskoj zajednici.


Bata Mihailović: Impulsivni čovek s Istoka koji je osvojio „grad svetlosti“ - Sputnjik Srbija\n© Foto : Porodica Smičiklas/Galerija RIMA\n16:00 27.11.2020 (osveženo 16:01 27.11.2020) Preuzmite kraći link\nOvim rečima o Miloradu Bati Mihailoviću (Pančevo, 1923 - Pariz, 2011) i njegovom stvaralaštvu za Sputnjik govori Marija Stanković, autorka i kustoskinja izložbe Mihailovićevih dela u Galeriji RIMA u Kragujevcu.\nDo sada neviđeni radovi iz porodične zaostavštine\nIzložba u kragujevačkoj galeriji obuhvata do sada uglavnom neizlagane radove na papiru iz prvog pariskog perioda Milorada Bate Mihailovića, nastale od 1953. godine, kada je umetnik imao svoja prva predstavljanja u Parizu, do početka šezdesetih godina kada nastaju njegova čuvena likovna ostvarenja velikog formata.\nRadovi su nastali u tehnikama ulja na papiru i kombinovanim tehnikama koje podrazumevaju mešavinu uljanih boja i tempere.\n„Radovi na papiru Bate Mihailovića do sada se nisu mogli videti, jer su čuvani u njegovoj porodičnoj zaostavštini, te je Galerija RIMA u saradnji sa porodicom Smičiklas odlučila da istraži ovaj segment njegovog opusa i interpretira ga u odnosu na promename koje se dešavaju istovremeno u životu umetnika i jeziku njegovog slikarstva“, objašnjava kustoskinja Marija Stanković.\n© Foto : Galerija RIMA\nMilorad Bata Mihailović, Kompozicija, kombinovana tehnika na papiru kaširanom na platno, 58x92cm\nBuran karakter na papiru\nSagledavajući postepene stilske i konceptualne promene u slikarstvu Bate Mihailovića upravo u radovima na papiru, prema rečima naše sagovornice, možemo da uočimo prelazne momente i da ispratimo kako su se formulisala osnovna načela njegovog slikarstva.\n„Od geometrijskih razlaganja i dekonstrukcije predmeta početkom pedesetih, preko simbolične upotrebe naturalističkih i zemljanih boja, do gestualnih i apstraknih kompozicija, možemo reći da radovi na papiru (koji su za potrebe izložbe u Galeriji RIMA kaširani na platno) svedoče o jednom intezivnom i burnom periodu, koji nalikuje i na karakter samog umetnika“, ističe autorka izložbe.\nIzloženi radovi u Galeriji RIMA su usko povezani sa čuvenim likovnim ostvarenjima velikog formata Bate Mihailovića koja nastaju početkom šezdesetih godina 20. veka.\n„Energičan i impulsivni potez, uskovitlane kompozicije različitih kolorističkih rešenja, često centralizovan i nedefinisani događaj ili prirodno zbivanje u polju slike koje upućuje na odnos prema fenomenima prirode, usmeravaju nas na termin 'apstraktni pejzaž' Mišela Ragona“, objašnjava kustoskinja.\nČovek sa Istoka u Parizu\nPrvim nastupima na pariskoj likovnoj sceni, u Galeriji Marselj, knjižari Pola Morijena i Jedanaestom salonu „Populist“ (1953), Mihailović se predstavio radovima u drugačijem svetlu u odnosu na beogradske početke u duhu figurativnog ekspresionizma.\nJezik njegovog slikarstva prolazi kroz intenzivne promene, pod uticajem dominantnih apstraktnih izraza u okviru posleratnog pariskog likovnog kružoka.\n„Ono što je istoričar umetnosti Ješa Denegri primetio, pišući o Bati Mihailoviću u više navrata, jeste njegov urbani karakter, što možemo protumačiti kao aktivan odnos umetnika prema atmosferi svog okruženja, pa iz prošlosti umetnik donosi sa sobom u Pariz 'duhovne entitete' koji će, u različitim pojavnim oblicima, pretrajavati kroz njegov opus“, kaže Stankovićeva.\nMihailović je tokom pedesetih i šezdesetih redovno izlagao na važnim pariskim salonima, samostalnim i grupnim izložbama u Evropi i Jugoslaviji, o njegovom slikarstvu aktivno su pisali renomirani jugoslovenski i francuski istoričari umetnosti i likovni kritičari.\n„Grad svetlosti postaje važan geografski i umetnički topos i ujedno važno obeležje koje primećujemo na pojedinim slikama i radovima na papiru. Pri potpisivanju svojih radova francuskom transkripcijom prezimena – Mihailovitch i godinom nastanka, umetnik povremeno dodaje 'Paris' kao odrednicu za pripadnost konkretnom umetničkom podneblju, koje njegovom slikarstvu daje posebnu identitetsku oznaku“, ističe Marija Stanković.\nKompozicija, kombinovana tehnika na papiru kaširanom na platno, 110 x 74,5 cm\nZahvaljujući identifikovanju sebe kao “čoveka sa Istoka”, impulsivnog temperamenta i ekspresivnog poteza, Mihailović, podseća kustoskinja, izlaže zajedno sa nekim od najznačajnih umetnika pariske likovne scene među kojima su Hartung, Dibife, Poljakov, Bitran, Marijen, a zahvaljujući svojoj autentičnosti ostvaruje važne saradnje sa poznatim pariskim galerijima, „Riv Goš“ i „Arijel“.\nUmetnik kadar da nadleti prostor\nDejan Medaković je 1981. godine u svojim „Zapisima o Bati Mihailoviću“ primetio da je on "kadar da nadleti prostor i savlada ga sveobuhvatnim pogledom"\n„Taj iskaz jeste poetično viđenje prijatelja, iskrenog poštovaoca Mihailovićevog dela, ali pre svega, našeg čuvenog istoričara umetnosti i akademika, koji ovim iskazom možda asocira na paradigmu umetnika kao genija koji je 'ispred svog vremena'. Milorad Bata Mihailović je svojim životom i delom svedočio da su prostori prošlosti i sadašnjosti uvek unutrašnji prostori i da njihovo savladavanje jeste u kontinuiranoj svesti o pogledu na ono čime smo okruženi, što vidimo kada pogledamo oko sebe, istovremeno vodeći računa na ono što vidimo u sebi“, ističe Marija Stanković.\nLegendarna sloboda u doba socrealizma\nU komunističkoj Jugoslaviji, 1947. godine, desila se čuvena pobuna protiv estetskih i ideoloških normi socijalističkog realizma koju su vodili pripadnici Zadarske grupe, a među kojima je važno mesto zauzimao Milorad Bata Mihailović.\n„Govorimo o sedmoro studenata beogradske likovne akademije, koji nisu pristajali na norme socijalističkog realizma i nekoliko meseci tokom 1947. godine, 'grupa' se otisnula u Zadar kako bi tamo stvarala nesmetano, po sopstvenom nahođenju. Iako njihov čin nije bio direktno političke provenijencije, već više moralna i umetnička potreba za slobodnim stvaranjem, njihovo 'odmetništvo' imalo je realne posledice, jer su bili izbačeni sa Akademije. Mnogo važnije - njihov čin predstavlja važan segment drugačijeg i slobodnog umetničkog delanja u periodu socrealizma, koje danas u našoj istoriji umetnosti ima status 'legende'“ ističe Marija Stanković.\nU okviru pariske likovne scene, njegova uloga se ogleda u istoj potrebi - da iz sebe iznosi sadržaje koji ne pretenduju svesno na promenu sveta, već na mogućnosti promene aktivnim i iskrenim odnosom prema stvralačkim porivima umetnika.\n„Izložba radova na papiru Milorada Bate Mihailovića u Galeriji RIMA predstavlja umetnika u svetlu intenzivnog istraživanja, neumornog karaktera da otkriva i savladava prostore oko sebe, da jezikom slikarstva misli o svetu i njegovim mehanizmima, ne iz pozicije društvenog angažovanja, već iz potrebe da se ispolje duboki umetnički nagoni, sa čvrstom voljom za stvaranjem uprkos životnim okolnostima i ubeđenošću u ispravnost toka svog životnog puta“, zaključuje autorka Stanković.\nIzložba u Galeriji RIMA u Kragujevcu biće otvorena do 20. decembra.\nslikar, izložba, Milorad Bata Mihailović


BH Telecom: Tesla Smartphone 9.1 lite\nZahvaljujući užem ramu, Tesla Smartphone 9.1 Lite dolazi u još elegantnijem tijelu, uz raskošne boje, Tesla Smartphone 9.1 Lite nudi zaista uzbudljiv vizuelni doživljaj. Uz to, on vam otkriva novu dimenziju komfora na dlanu.\nZahvaljujući izuzetnoj optimizaciji, baterija ima još dužu autonomiju od prethodne verzije uređaja, ali za svaki slučaj, tu je i Quick Charge podrška koja obezbjeđuje brzo punjenje onda kada vam je najpotrebnije.\nDisplay (rezolucija / broj boja) 5.7" IPS screen\nMemorija 3GB/ 32GB\nRezolucija kamere 13 + 5 MP / 8 MP\nDimenzije (mm) / Težina (g) 154.5 x 73 x 8.6 mm, 160 g\nPlatforma OS Android OS 7.0 Nougat\nGPS + aGPS + GLONASS\nDual SIM (micro+nano)\nCijena uređaja sa uračunatim PDV-om i popustom na odabrani paket iznosi 370,95 KM.\nCijena uređaja sa uračunatim PDV-om i popustom na odabrani paket iznosi 340,95 KM.\nCijena uređaja sa uračunatim PDV-om i popustom na odabrani paket iznosi 350,95 KM.\nCijena uređaja sa uračunatim PDV-om i popustom na odabrani paket iznosi 310,95 KM.\nCijena uređaja sa uračunatim PDV-om i popustom na odabrani paket iznosi 290,95 KM.\nCijena uređaja sa uračunatim PDV-om i popustom na odabrani paket iznosi 315,95 KM.\nCijena uređaja sa uračunatim PDV-om i popustom na odabrani paket iznosi 190,95 KM.\nCijena uređaja sa uračunatim PDV-om i popustom na odabrani paket iznosi 300,95 KM.\nCijena uređaja sa uračunatim PDV-om i popustom na odabrani paket iznosi 90,95 KM.\nCijena uređaja sa uračunatim PDV-om i popustom na odabrani paket iznosi 200,95 KM.\nCijena uređaja sa uračunatim PDV-om i popustom na odabrani paket iznosi 80,95 KM.\nCijena uređaja sa uračunatim PDV-om i popustom na odabrani paket iznosi 365,95 KM.\nCijena uređaja sa uračunatim PDV-om i popustom na odabrani paket iznosi 345,95 KM.\nCijena uređaja sa uračunatim PDV-om i popustom na odabrani paket iznosi 330,95 KM.\nCijena uređaja sa uračunatim PDV-om i popustom na odabrani paket iznosi 320,95 KM.\nCijena uređaja sa uračunatim PDV-om i popustom na odabrani paket iznosi 358,95 KM.\nCijena uređaja sa uračunatim PDV-om i popustom na odabrani paket iznosi 321,95 KM.\nCijena uređaja sa uračunatim PDV-om i popustom na odabrani paket iznosi 238,95 KM.\nCijena uređaja sa uračunatim PDV-om i popustom na odabrani paket iznosi 312,95 KM.\nCijena uređaja sa uračunatim PDV-om i popustom na odabrani paket iznosi 195,95 KM.\nCijena uređaja sa uračunatim PDV-om i popustom na odabrani paket iznosi 133,95 KM.\nCijena uređaja sa uračunatim PDV-om i popustom na odabrani paket iznosi 363,95 KM.\nCijena uređaja sa uračunatim PDV-om i popustom na odabrani paket iznosi 355,95 KM.\nCijena uređaja sa uračunatim PDV-om i popustom na odabrani paket iznosi 295,95 KM.\nCijena uređaja sa uračunatim PDV-om i popustom na odabrani paket iznosi 250,95 KM.\nCijena uređaja sa uračunatim PDV-om i popustom na odabrani paket iznosi 207,95 KM.\nCijena uređaja sa uračunatim PDV-om i popustom na odabrani paket iznosi 167,95 KM.\nCijena uređaja sa uračunatim PDV-om i popustom na odabrani paket iznosi 170,95 KM.\nCijena uređaja sa uračunatim PDV-om i popustom na odabrani paket iznosi 380,95 KM.\nCijena uređaja sa uračunatim PDV-om i popustom na odabrani paket iznosi 368,30 KM.\nCijena uređaja sa uračunatim PDV-om i popustom na odabrani paket iznosi 323,30 KM.\nCijena uređaja sa uračunatim PDV-om i popustom na odabrani paket iznosi 235,95 KM.\nCijena uređaja sa uračunatim PDV-om i popustom na odabrani paket iznosi 210,95 KM.\nCijena uređaja sa uračunatim PDV-om i popustom na odabrani paket iznosi 160,95 KM.\nCijena uređaja sa uračunatim PDV-om i popustom na odabrani paket iznosi 220,95 KM.\nCijena uređaja sa uračunatim PDV-om i popustom na odabrani paket iznosi 180,95 KM.\nCijena uređaja sa uračunatim PDV-om i popustom na odabrani paket iznosi 240,95 KM.\nCijena uređaja sa uračunatim PDV-om i popustom na odabrani paket iznosi 145,95 KM.\nCijena uređaja sa uračunatim PDV-om i popustom na odabrani paket iznosi 130,95 KM.\nCijena uređaja sa uračunatim PDV-om i popustom na odabrani paket iznosi 260,95 KM.\nCijena uređaja sa uračunatim PDV-om i popustom na odabrani paket iznosi 140,95 KM.\nCijena uređaja sa uračunatim PDV-om i popustom na odabrani paket iznosi 280,95 KM.\nCijena uređaja sa uračunatim PDV-om i popustom na odabrani paket iznosi 100,95 KM.\nCijena uređaja sa uračunatim PDV-om i popustom na odabrani paket iznosi 150,95 KM.\nTeslaSmartphone 9.1 lite


Gravitacioni talasi u galaksiji\nSvemirski žamor pod znakom pitanja\nDa li je nedavno otkrivanje gravitacionih talasa palo u vodu? Ne tako brzo. Novosti da su uočeni gravitacioni talasi zapanjili su zajednicu fizičara početkom ove godine. Međutim, nedavno su počele da kolaju glasine da su naučnici priznali svoju grešku. Navodno, oni su propustili ključni detalj u analizi galaktičke prašine te su pogrešno interpretirali signal.\nČlanovi tima naučnika sa Hardvarskog univerziteta, koje predvodi Džon Kovač, tvrde da nisu napravili grešku. Ispravnost otkrića neće biti poznata dok druga grupa ne podrži ili pak ospore njihova otkrića, što se može desiti u narednom periodu. U martu, institucije koje sarađuju u vezi otkrića instrumenta BICEP2 (Background Imaging of Cosmic Extragalactic Polarisation) objavile su da je uočen otisak na kosmičkoj svetlosti koji je, kako navode, nastao zbog gravitacionih talasa.\nSmatra se da su talasi proizvod „inflacije“, perioda rapidnog rasta tokom delića sekunde nakon Velikog praska. To otkriće korišćeno je kao neoboriv dokaz za teoriju inflacije i kao dokaz da teorije o „multiverzumu“ mogu biti istinite.\nČim se prašina oko otkrića slegla, na površinu su izbile sumnje. Signal BICEP2 bio je zasnovan na poravnanju, ili polarizaciji prve svetlosti emitovane u univerzumu „tričavih“ 380 hiljada svetlosnih godina nakon Velikog praska. No, druge stvari mogu da podražavaju signal koji ova svetlost stvara, kao što je pepeo eksplozivnih zvezda ili prašine u našoj galaksiji. Ekipa BICEP2 kategorično je odbacila neka od alternativnih objašnjenja, ali postoje i neka koja se ne mogu odbaciti. Prvo moguće rešenje trebalo bi da pruži satelit plank Evropske svemirske agencije, jer se očekuju njegove sopstvene mape polarizacije celog neba u oktobru 2014.\nRegion bez prašine\nU maju se pojavila glasina da je ekipa BICEP2 već priznala poraz. Bloger Adam Falkovski iz CERN -a navodi da je načuo da su iz zajedničkog projekta BICEP2 pogrešno rastumačili mape planka . Mapa predstavljena na konferenciji pokazivala je mnogo mogućih izvora polarizovane svetlosti. Ekipa je, navodno, koristila mapu pretpostavljajući da ona prikazuje samo površinu.\nKovač ističe da niko ništa nije priznao uprkos glasinama. On i dalje tvrdi da su naučnici sasvim sigurni u ono šta su primenili.\nČak i kada plank objavi kompletnu mapu, naučnici neće biti u stanju da podatke upoređuju. Instrumenti na teleskopu proizvode buku koja se meša sa signalom tako da se ne vidi jasno koliko je prašine na bilo kom izolovanom „parčetu“ neba, izjavio je Šon Hočkins, sa Univerziteta Helsinki, u Finskoj. Predvodnici projekta BICEP2 namerno su izabrali region bez prašine. Završena mapa otkriće koliko prašine ima na prosečnom delu neba, a ne samo na pojedinim područjima. Potvrda može stići i od nekoliko drugih opservatorija koje mogu da uoče gravitacione talase, kao što su: teleskop na Južnom polu, eksperiment POLARBEAR u Čileu ili Keck Array - eksperiment koji obuhvata pet teleskopa u stilu BICEP2 . Kovač inače tvrdi da se ovim projektom nadzire određena nebeska oblast u protekle dve godine


Predstavljamo vam ASU „Racing Tribe“ i posadu Stefanović / Nenadović\nKlub je osnovan sa ciljem da dobar duh trkanja i druženja bude proširen što je više moguće. Kako bi uspeli u tom cilju klub je otvorenog tipa, što znači da članovi mogu da budu i oni koji nisu aktivni ili bivši takmičari. Kroz aktivnosti kluba oni pokušavaju da privuku što veći broj mladih ljudi. Klub trenutno broji 17 članova, od kojih su najbrojniji takmičari u reliju i ''street race-u'' (402m). Naš sagovornik ovog puta je Uroš Simić, aktivni takmičar i jedan od osnivača kluba.\n''Planovi kluba su skromni, te se nadamo da će svi naši takmičari prvenstveno dobro da se zabave i uživaju u trkanju sa drugima. Što se konkretnih takmičenja tiče, klub će imati predstavnike u svim disciplinama koje su pod ingerencijom SAKSS'', rekao je Simić.\nNaš razgovor je nastavljen o tome kakve su rezultate članovi kluba ostvarili na samo početku sezone, kao i o nekim internacionalnim nastupima.\n''Prve bodove u ovoj sezoni osvojio je Nemanja Kaluđerović na brdskoj trci u Novom Pazaru, a odmah za njim bodove je osvojila i posada Stefanović / Nenadović na reliju u Vrnjačkoj banji.\nNadamo se novim bodovima već dolazećeg vikenda kada šest takmičara nastupa u Osijeku na prvom takmičenju koje se boduje za Šampionat Srbije u ''Street Race-u'', kao i 3 posade koje nastupaju na reliju na Zlatiboru. Sa posebnom pažnjom iščekujemo debi Andrije Živanovića u Fića Kupu, za koji se nadamo da će biti već narednog vikenda na kružnoj trci u Novom Sadu'', rekao je Simić nešto više o planovima takmičara, a zatim nastavio i o ciljevima kluba: ''Pored učestvovanja na takmičenjima ove sezone je veliki akcenat kluba stavljen i na edukaciju takmičara, te je tim povodom bio organizovan mini seminar u aprilu. Plan je da se sledeći seminar održi početkom jula. Cilj seminara je sticanje novog i obnova postojećeg znanja iz oblasti pravila i ponašanja na takmičenju.''\nU nastavku teksta vam predstavljamo tri posade sa kojima će klub nastupiti na predstojećem Zlatiborskom reliju, kao i na ostalim relijima u Šampionatu Srbije, a neke posade će nastupati i van granica naše zemlje.\nPredrag Stefanović / Aleksandar Nenadović\nNova kombinacija dva velika zaljubljenika u autosport, koji su već poznati našoj publici, a ove sezone nastupaju zajedno u već proverenom i nadasve spremnom Zastva Yugu 55, u Klasi 1 na reliju.\nPrvi nastup na reliju u Vrnjačkoj Banji je bio prilika da se prvenstveno uhodaju i uhvate zalet za nastavak sezone, a on donosi dosta takmičenja, pa je u planu pored nastupa na svim reli takmičenjima i pokoji izlet na takmičenja na brdskim trkama. Pored toga, načuli smo razne priče za koje se nadamo da su tačne i da ćemo ovu posadu naredne sezone gledati u daleko atraktivnijem automobilu!\nBranko Dukić / Borko Turudić\nDva drugara, dobra, stara… Kako inače opisati dva dobra drugara, koji već dugo vremena voze reli zajedno? Kao što smo navikli i do sada, nastupaju u Sitroen Saksu Grupe N u Klasi 3.\nKako je poslednji nastup bio na ''Santa Domenica Rally Show'', bilo je potrebno automobil vratiti u konfiguraciju za takmičenja na asfaltu. Ovaj zadatak je uspešno završen i dok ovo pišemo prva testiranja i podešavanja se užurbano privode kraju.\nPlanirano je učešće ne ostali relijima za Šampionat Srbije, a kako nezvanično saznajemo sprema se i jedan okršaj na brdskoj trci u blizini Beograda.\nUroš Simić / Igor Kadić\nKako automobil nije sa svim ispravnim delovima došao do kraja prethodne sezone, posada je odlučila da je vreme za nešto malo jače, pa je na mesto izdahnulog 1.4 motora ubačen 1.6 8v motor. Pored motora, konačno je urađena i revizija vešanja, tako da će ova posada posle dužeg niza godina imati propisnu trkalicu.\nOd planova pored Beogradskog i Srbija relija, planiran je nastup na INA Delta reliju u Hrvatskoj i Jahorina reliju u BiH, a kao i uvek završnicu čini nastup na ''Santa Domenica Rally Show-u''.\nA kako nezvanično saznajemo jednan zanimljiv podatak, ova posada je izazvala dve posade na duel, te se organizovala i mala kladionica. Nećemo odavati puno detalja, ali u pitanju je jedan „obračun“ unutar kluba i jedan „obračun“ sa posadom iz BiH. Naravno, kao i uvek želimo im svima puno sreće i uspeha i nadamo se da će ko god bio pobednik na kraju častiti pićem!\nRallyMagazinTeam foto: hocu fotku


Tanjug 17. januara 2021. 12:30\nBEOGRAD – Privredne aktivnosti iz prethodnih godina omogućile su da domaća privreda možda bude otpornija, snalažljivija i vitalnija u odnosu na druge na posledice pandemije kovida, izjavio je danas državni sekretar u Ministarstvu privrede Dragan Stevanović.\nOn je ocenio da bi to trebalo u narednom periodu da potvrdi i zvanična statistika i dodao da domaće i inostrane analize potvrđuju da je Srbija, u protekloj godini, bila najuspešnija, odnosno broj jedan, u Evropi, kada je o rastu ekonomije reč.\nStevanović je za Prvi program Radio Beograda rekao da su tako stvoreni uslovi da naša privreda, na početku 2021. godine, obezbedi dobru startnu poziciju za realizaciju očekivanja i projekcija – kao domaćih tako i inostranih, a koje se odnose na rast privrede, privredni razvoj i rast BDP.\nTo će nam, konstatuje on, omogućiti da budemo prvi u Evropi, ali i da se naša ekonomija vrati na pozicije koje je imala pre kovida, a koje bi trebalo da ima i u tekućoj godini.\nStevanović kaže da Ministarstvo privrede nije obustavilo realizaciju ni jednog investicionog subvencionisanog projekta, da su nastavljeni oni koji su najavljeni i ugovoreni i dodaje da je zbog eksternih dešavanja realizacije nekih projekata neznatno prolongirana.\nIstakao je da je sav novac projektovan za podsticaj investicija gotovo potrošen prošle godine i dodao da je za tu svrhu u 2021. godini izdvojeno više od 15 milijardi dinara.\n„Nastavićemo da, kroz kredite, subvencionišemo sektor malih, mikro i srednjih preduzeća i preduzetnika“, istakao je Stevanović.\nDeo od dve milijarde dinara biće iskorišćen za program opreme koji se sprovodi u saradnji sa poslovnim bankama, preko Fonda za razvoj realizovaće se razvojni program, kao i „start ap“ krediti.\nStevanović je istakao da je novina da će Ministarstvo privrede dati snažnu podršku ženskom preduzetništvu.\nOn kao posebno značajnu za privredu ističe saradnju sa Evropskom investicionom bankom (EIB) u okviru koje će srpska privreda raspolagati sa 200 miliona evra za mala i srednja preduzeća.\n„Polovina će biti namenjena investicionim ulaganjima pod vrlo povoljnim uslovima, a druga za likvidnost i obrtna sredstva“, objasnio je on.\nStevanović je najavio nastavak privatizacije i dodao da se partnerima iz Evropske banke za obnovu i razvoj (EBRD) privodi kraju izradu dokumentacije Strategije politike državnog vlasništva kojom će privatizacija državnih privrednih društava i preduzeća staviti pod jedan krov i definisati politiku rešavanja tog sektora.\nTo će biti učinjeno pre svega kroz uvođenje modela korporativnog upravljanja za javna preduzeća, preduzeća iz portfelja privatizacije i drugih strateški važnih preduzeća.\n„To će biti još jedan dodatni zamajac za pozitivna fiskalna kretanja, dodatno će se unaprediti prihodna strana budžeta, bilansi preduzeća će se unaprediti, a dividende koje pripadaju drežavi će biti veće“, rekao je Stevanović.\nHoćemo da pospešimo seoski turizam i ženske zadruge


Selektori doneli odluku: Ova društva nastupiće u Gornjem Milanovcu i u Topoli - Glas Zaječara\nHome Društvo Kultura Selektori doneli odluku: Ova društva nastupiće u Gornjem Milanovcu i u Topoli\nSelektori doneli odluku: Ova društva nastupiće u Gornjem Milanovcu i u Topoli\nNa Republičkom saboru nastupiće KUD „Neresnica“, „Petar Radovanović“ i pevačka grupa „Jelek“.\nPredstavnik Saveza amatera Srbije Zoran Katić doneo je odluku o društvima i grupama koje će nastupati na Republičkom saboru najboljlih izvornih folklornih koji će biti održan u Gornjem Milanovcu i na Oplenačkoj berbi.\nNa saboru u Gornjem Milanovcu će nastupiti: KUD „Neresnica“ iz Neresnice i pevačka grupa „Jelek“ iz Zaječara.\nNa Oplenačkoj berbi nastupiće KUD „Petar Radovanović“ iz Zlota.\nPrethodni tekstLegendarni sastav „Atheist Rap“ nasupa u Omladinskom centru\nNaredni tekstLenovac u subotu domaćin manifestacije 47. Hajduk Veljkovi dani


CCC SHOES & BAGS je kompanija koja se bavi proizvodnjom i prodajom obuće i kožne galanterije.\nNa evropskom tržištu uspešno poslujemo već 23 godina. Širom Evrope upošljavamo preko 15.000 zaposlenih u preko 1500 maloprodajnih objekata. Radi širenja prodajne mreže na teritoriji Republike Srbije u potrazi smo za osobama koje žele da ulože u svoj i razvoj kompanije, koje žele da podele sa kompanijom svoje ideje, enegiju i entuzijazam, koje žele da napreduju zajedno sa kompanijom.\nZbog potreba posla raspisujemo konkurs za radno mesto u Novom Sadu za poziciju: Prodavac/prodavačica\nUgovor o radu sa nepunim radnim vremenom od 6h i 4h (rad se obavlja u smenama i tokom neradnih dana) CCC SHOES & BAGS


PAOK srušio Olimpijakos, Prijović strelac [VIDEO] - Sportskacentrala.com\nPAOK srušio Olimpijakos, Prijović strelac [VIDEO]06.03.2017 09:10hPAOK je nadigrao Olimpijakos u Solunu 2:0 (0:0), nanevši aktuelnom šampionu Grčke treći poraz u nizu.\nIzabranici Vladimira Ivića oba pogotka postigli su na početku drugog dela. Jevgenij Šakov je doveo crno-bele u vođstvo u 53. minutu, da bi sedam minuta kasnije Aleksandar Prijović udvostručio prednost domaćih i postavio konačan rezultat.\nOlimipijakos vodi na tabeli sa 51 bodom iz 23 meča, osam više ispred trećeplasiranog PAOK-a. Drugo mesto na tabeli zauzima Panionios našeg trenera Vladana Milojevića sa 44 boda iz 22 utakmice.


Federalni ministar za pitanja boraca i invalida odbrambeno-oslobodilačkog rata Salko Bukvarević je, u sjedištu ovog ministarstva u Sarajevu, održao sastanak s predstavnicima koordinacija boračkih organizacija Armije RBiH i HVO-a.\nNa početku sastanka odali su počast ubijenim civilima u Ahmićima i Trusini, nakon čega je otvorena rasprava o aktuelnoj problematici u oblasti boračko-invalidske zaštite, s naglaskom na usaglašeni tekst Zakona o pravima demobilisanih boraca i članova njihovih porodica.\nPredstavnici boračkih organizacija iskazali su zahvalnost ministru Bukvareviću koji je bio predsjednik Radne grupe koju je formirala Vlada FBiH s ciljem donošenja realnog i provodivog zakonskog rješenja za ovu boračku kategoriju.\nZaključeno je da predloženi i usaglašeni tekst Zakona, koji je u dalju proceduru uputila Radna grupa ima punu podršku koordinacija boračkih organizacija Armije RBiH i HVO-a, te da je ovo pitanje trenutno prioritet u rješavanju u oblasti boračko-invalidske zaštite, s obzirom na to da demobilizirani branioci od 2010. godine nemaju zakonsko rješenje.\nJedan od zaključaka današnjeg sastanka je i prijedlog za povećanje isplatnog koeficijenta za lične i porodične invalidnine za 2019. godinu za jedan posto, a da od 1.1.2020. godine bude 1,0 što je i maksimalan iznos. Federalno ministarstvo će preostali dio sredstava usmjeriti na isplatu retroaktivnih naknada za sve kategorije, ratne vojne invalide, porodice šehida i poginulih branilaca i dobitnike ratnih priznanja, saopćeno je iz ovog ministarstva.


Davis Cup reprezentacija BiH spremno dočekuje favorizovanu Češku! | Ekskluziva.ba\nDavis Cup reprezentacija BiH spremno dočekuje favorizovanu Češku!\nDavis Cup reprezentacija Bosne i Hercegovine narednog vikenda u Gradskoj areni "Husejin Smajlović" će odigrati susret prvog kola Prve grupe Euro-afričke zone protiv selekcije Češke, a na današnjoj konferenciji za novinare naš tim je poručio kako su svjesni da nisu favoriti, ali da su šanse za prolaz 50:50.\nZastavu naše države u Zenici će braniti Tomislav Brkić, Mirza Bašić, Nerman Fatić i Darko Bojanović, dok najbolje rangirani bh. teniser Damir Džumhur zbog ličnih nastupa s ciljem skupljanja bodova i napretka na ATP listi nije želio igrati za reprezentaciju.\nKapiten našeg tima Tomislav Brkić je kazao kako su šanse za pobjedu 50:50 s obzirom na to da u timu nema Damira Džumhura, ali da je prednost što igraju na domaćem terenu.\n"Damir je odlučio preskočiti ovaj meč, rekao je da su mu prioritet ATP bodovi i to smo prihvatili. Pozvali smo Darka Bojanovića. Dat ćemo sve od sebe, vidjeli smo ih kako igraju, imaju dobre rezultate, ali ćemo morati dati mnogo od sebe da bismo pobijedili", kazao je Brkić te dodao da Češka i bez najboljeg igrača Tomaša Berdycha ima dosta toga pokazati.\n"Mi nismo favoriti i ovu ekipu Češke ne treba potcijeniti. Vesely igra dobro na svim podlogama, ali mislim da i bez Damira možemo napraviti neke pobjede", dodao je.\nNaš tim još uvijek nije odlučio ko će igrati singlove prvog dana, a ko dubl drugog dana susreta između BiH i Češke.\nBh. teniser Mirza Bašić je kazao kako mu je forma bolja nego što je bila ranije te da se nada pobjedi svog tima.\n"S obzirom na to da se igraju i singlovi i dublovi, svi igrači u našem timu su bitni bez obzira na to ko je prvi, a ko drugi igrač. Ko god bude igrao svjestan je važnosti pobjede. Trebaju nam ti poeni, a ja se nadam da ću svoju fizičku i mentalnu spremu pokazati i na terenu", izjavio je Bašić.\nNa pitanje češkog novinara koliko mu je bilo teško odlučiti se za Davis Cup reprezentaciju i nastup pored ATP takmičenja, Bašić je odgovorio da svako može napraviti određenu žrtvu i izdvojiti određeno vrijeme za svoj nacionalni tim.\nBojanović je kratko kazao da mu je čast što je ponovo pozvan u Davis Cup reprezentaciju Bosne i Hercegovine te da za njega nema ljepšeg osjećaja nego predstavljati državu za koju igra.\nZa meč će biti spreman i Nerman Fatić koji je u prošlosti ostvario dobre rezultate na takmičenjima te je dodao da će svi dati svoj maksimum.\nSutra će u Gradskoj areni "Husejin Smajlović" biti izvršeno izvlačenje parova mečeva BiH - Češka, a prvi susreti igraju se u subotu.


U Limanskom parku u Novom Sadu, 11. i 12. septembra, biće održan Festival gastronomije Ukusi Vojvodine\nfoto: TO NOVI SAD\nPrepoznatljiv po tome što jedan od omiljenih novosadskih parkova pretvori u mesto dobrih ukusa i prijatnog druženja ljudi svih generacija, ove godine festival slavi peti rođendan. Tim povodom, organizatori najavljuju mnogobrojne izlagače, ali i interesantne prateće sadržaje. Svi oni koji su se zaželeli dobre domaće kuhinje, tradicionalnih vojvođanskih jela, bogate meze i mirisnih kolača iz knjiga sa starih polica, moći će da uživaju obilazeći i isprobavajući šta im je pripremilo preko 100 izlagača ove godine.\n-Od pojedinačnih poljoprivrednih gazdinstava i malih preduzetničkih radnji, do restorana, aktiva žena, lokalnih akcionih grupa i turističkih udruženja, stižu nam u ova dva septembarska dana šunke, kuleni, kobasice, čvarci, sirevi, i kravlji i kozji, raznovrsni proizvodi od voća i povrća, zimnica, med, začini, ali i paprikaši svih vrsta, testenine i čorbe, pečene paprike i nasuvo na sve načine. Biće i prirodnih sokova, zanatskog piva, ali i vina. Naravno, i rezanci s makom.\nOni koji žele ponešto i da nauče, moći će da isprate šest zanimljivih radionica na temu spravljanja tradicionalnih kobasica, petrovske i lemeške, zatim da probaju zanimljive kombinacije meda i sira iz opštine Žabalj, da saznaju kako se uzgaja i koristi u ishrani mikrobilje, da uživo vide i isprobaju gotovo zaboravljene čipkaste krofne i hleb od komlova iz Banata, ali i da vide kako se slažu tradicionalni vojvođanski meni i vina iz Sremskih Karlovaca - objašnjavaju iz Turističke organizacije Novi Sad.\nMladi kulinari iz SŠ „ Svetozar Miletić“ iz Novog Sada, predvođeni profesorom Milanom Kneževićem, pokazaće kako u njihovom izvođenju izgleda jedno tradicionalno vojvođansko jelo. Najmlađe posetioce očekuje i ove godine mnogo lepih tadicionalnih igara, takmičenje, ali i radionice na kojima će učiti da prave vanilice i bundevaru. Sve programe sa decom vode stručni vaspitači. Festival Ukusi Vojvodine, osim po bogatstvu ukusa i divnom ambijentu, prepoznatljiv je i po dobroj atmosferi koju, osim raspoloženih posetilaca i izlagača, stvara i birana muzička podloga.\nUz poznate džez zvuke Aleksandar Dujin Orkestra, kojima započinje festival, do ritmova za ples, filmskih kompozicija i dela klasične muzike, kao i vrhunskih vokalnih solista, ništa neće izostati. Izdvajamo zanimljivu završnicu prve večeri pod nazivom „Ko nekad u 8“, kada će posetioci moći da se podsete šlagera iz Jugoslavije u periodu od 1930. do 1990.godine. Radno vreme festivala je od 12-20 časova, ulaz je besplatan, a kapija festivala je, zbog radova na mreži za navodnjavanje, prebačena na deo parka prema Limanima 3-4. Festival je smešten u sam središnji deo parka, odmah iza dečjeg igrališta, kažu u TO Novi Sad.


Izraelska vojska ubila jos jednog Palestinca tokom Ramazana\nTanjug 13. aprila 2022. 10:32\nJERUSALIM – U toku svojih operacija na Zapadnoj obali, koje se sprovode kao odgovor na niz palestinskih smrtonosnih napada, izraelske snage su danas ubile iz vatrenog oružja jednog Palestinca, saopštilo je palestinsko ministarstvo zdravlja.\nMinistarstvo zdravlja Palestine navelo je da je Muhamed Asaf (34) upucan u grudi u gradu Nablusu na Zapadnoj obali i da je zbog aktivnosti izraelske vojske u ovoj oblasti povređeno još 11 ljudi, prenosi AP.\nU svom saopštenju Izraelska vojska je samo navela da snage „sprovode protivterorističke operacije“ na severu Zapadne obale.\nIzraelske trupe poslednjih dana u palestinskim gradovima i selima tragaju za osumnjičenima ili saučesnicima, povezanim sa nedavnim palestinskim napadima na Izraelce.\nProšle nedelje, palestinski naoružani napadač je otvorio vatru na prepun bar u Tel Avivu, ubivši troje ljudi i pobegavši sa lica mesta, što je izazvalo višesatnu poteru koja je završena njegovim ubistvom od strane policije, navodi AP.\nU tom napadu, kao i u još tri napada na drugim mestima u Izraelu poslednjih nedelja, ubijeno je 14 ljudi, što je najveće krvoproliće poslednjih godina.\nTenzije su eskalirale tokom muslimanskog svetog meseca Ramazana, koji se ove godine vremenski približava velikim jevrejskim i hrišćanskim praznicima.\nOčekuje se da će u narednoj nedelji, kada počnu Pasha i Uskrs, desetine hiljada vernika tri vere doći u Stari grad Jerusalima, srce izraelsko-palestinskog sukoba i često, žarište nasilja, prenosi američka agencija.


Erdogan: Protivnici Turske svete se za osvajanje Istanbula - 30.05.2016, Sputnik Srbija\nErdogan: Protivnici Turske svete se za osvajanje Istanbula\nNeprijatelji Turske žele da se osvete za osvajanje Istanbula 1453. godine, izjavio je predsednik Turske Redžep Tajip Erdogan. 30.05.2016, Sputnik Srbija\n14:10 30.05.2016 (Osveženo: 13:10 30.06.2016)\nPredsednik Turske Redžep Tajip Erdogan govori na obeležavanju 563. godišnjice pada Vizantije i osvajanja Carigrada\nNeprijatelji Turske žele da se osvete za osvajanje Istanbula 1453. godine, izjavio je predsednik Turske Redžep Tajip Erdogan.\nErdogan optužio Rusiju da Kurde snabdeva oružjem\n30 Maj 2016, 13:02\n„Niko ne može na silu da uništi našu zemlju. Nakon što su Turci osvojili Istanbul, nastanili su se u Anadoliji i Trakiji i nemaju nameru da odlaze iz ovih krajeva… Ovaj narod je još pre jednog veka dao adekvatan odgovor neprijateljima. Uveren sam da će na stogodišnjicu Turske Republike (2023. godine) naša zemlja ući u prvih deset najrazvijenijih ekonomija u svetu“, izjavio je Erdogan, govoreći na mitingu u Istanbulu posvećenom 563. godišnjici osvajanja grada od strane osmanskih trupa.\nTurski lider je dodao da se za sto godina zemlja promenila, transformisala od naslednika „bolesnika na Bosforu“, kako su tada nazivali Osmansko carstvo, u jednu od vodećih ekonomija sveta. Erdogan je dodao da danas određene države gledaju kroz prste na „prljave igre u Siriji“ i da „podržavaju teroriste“.\nČavušoglu: Bez viza nema dogovora sa EU o migrantima\n30 Maj 2016, 10:01\n„Šta se Rusije tiče Iran i Sirija? Šta oni tamo rade? Šta rade u sirijskoj zemlji američki vojnici u uniformama terorista (snaga samoodbrane sirijskih Kurda)? DAEŠ je veštački stvorena struktura i pod izgovorom borbe sa njom realizuju se igre čiji je cilj veoma jasan. Određene snage pokušavaju da otrgnu Tursku od Bliskog istoka i Severne Afrike“, dodao je Erdogan.\nRanije je predsednik Turske kritikovao SAD za podršku Kurdima. Nezadovoljstvo Erdogana izazvale su fotografije američkih vojnika u maskirnim uniformama sa simbolima snaga samoodbrane kurdske Partije demokratske unije.\nIstanbulski miting posvećen je godišnjici pada Vizantije. Turski sultan Mehmed II Osvajač zauzeo je Carigrad i proglasio ga prestonicom Osmanskog carstva.


NOVI RAZLOG ZA BES: "Protestuje šaka jada, SNS će odgovoriti ljubavlju" | WebTribune\nHome U FOKUSU NOVI RAZLOG ZA BES: “Protestuje šaka jada, SNS će odgovoriti ljubavlju”\nPosted date: фебруар 05, 2019 In: U FOKUSU\nFunkcioner SNS i bivši gradonačelnik Niša Zoran Perišić je građane koji protestuju nazvao “šakom jada“, prenose Južne vesti.\nKako se navodi, on je za sebe i stranačke kolege rekao da predstavljaju normalne, poštene, obične i neiskvarene ljude koji će “na mržnju opozicije odgovoriti ljubavlju” – prema Srbiji.\nU aferu “terazijska vešala sa protesta”, koja danima okupira tabloide, vlast i opoziciju, uključili su se i niški naprednjaci. Vrh gradskog SNS nošenje vešala u Beogradu shvata kao pretnju svom predsedniku i “zdušno” je osuđuju.\n“Predstavljamo ovde najmanje stranku, predstavljamo obične, normalne ljude, poštene, neiskvarene koji su shvatili jednu mržnju kakve nikad nije bilo u Srbiji. Ako su vešala njihova politika i zastava pod kojom ćemo hodati, mi ćemo hodati pod zastavom novih fabrika, novih puteva, novih škola”, rekao je Perišić.\nBivši gradonačelnik podseća da je SNS pre sedam godina bila opozicija i da su oni tada imali “mnogo više razloga da izađu sa vešalima ili nečim još gorim”.\n“Imali smo fabrike koje su prodate u bescenje, zemlju koja je opljačkana, izdatu državu, rasturenu SFRJ, rasturenu Jugoslaviju, rasturenu zajednicu SCG i na kraju oduzeto Kosovo”, kaže Perišić.\nČast i obraz, tvrdi Perišić, nedostaju onima koji od predsednika Srbije Aleksandara Vučića traže ostavku. On sam, međutim, za nezadovoljne koji protestuju na ulicama širom Srbije, upotrebio je reč “šaka jada”, ali ne misli da je to uvreda za građane drugačijeg političkog opredeljenja. Proteste naziva načinom da se promeni mapa Srbije napravljena na demokratski način.\n“Šaka jada nije uvreda, šaka jada je opis. Opet ovako jedan lep, ovako metafora. Zašto je uvreda šaka jada? Hoćete da uporedimo bilo koji od tih skupova Saveza za Srbiju i jedan jedini skup koji je organizovan da se pokaže ljubav prema gostu našem koji je došao iz Rusije. Da uporedimo broj, da vidite šta je 100 i kusur hiljada ljudi prema ovome što jeste šaka jada”, naveo je Perišić.\nNaprednjaci planiraju da ljubavlju odgovore na, kako kažu, mržnju opozicije, ali “ljubavlju prema Srbiji”. Uz karakteristične kvalifikacije opoziciji, dodao je da se nada da će glas razuma doći u Srbiju i u “glave zavedenih”.\nPredsednik zemlje koja ima samo 1 posto muslimana – Tramp o migrantima: Pucajte im u noge, rovove napunite zmijama i aligatorima


ŠOKANTNA OBJAVA TOTALNOG RATA: Počeli sajber napadi na Rusiju da se pokaže koliko košta MEŠANJE U AMERIČKE POSLOVE | WebTribune\nHome SPEKTAR ŠOKANTNA OBJAVA TOTALNOG RATA: Počeli sajber napadi na Rusiju da se pokaže koliko košta MEŠANJE U AMERIČKE POSLOVE\nPosted date: јун 11, 2019 In: SPEKTAR\nSavetnik američkog predsednika za nacionalnu bezbednost Džon Bolton potvrdio je da su Sjedinjene Američke Države angažovane u ofanzivnim sajber-operacijama u inostranstvu kako bi pokazale Rusiji i drugim zemljama da će „platiti cenu“ za svoje mešanje u američke poslove.\n„Svrha toga je da se Rusiji ili bilo kome drugom ko se bavi sajber-operacijama protiv nas kaže: Platićete cenu ako ustanovimo da to radite. I nametnućemo vam troškove sve dok ne shvatite da je nije vredno da se upotrebljava sajber protiv nas“, rekao je Bolton.\nGovoreći na konferenciji za novinare u Vašingtonu, Bolton je takođe potvrdio da je novi samit između predsednika Trampa i lidera Severne Koreje Kim Džong Una „potpuno moguć“ ako je Pjongjang spreman za to.\nSjedinjene Američke Države i njeni saveznici više puta su optužili Rusiju da izvodi agresivne kibernetičke operacije protiv drugih država. Moskva je negirala te optužbe i pozvala na međunarodnu saradnju u oblasti sajber-bezbednosti, a takođe je odbacila optužbe o mešanju u izbore naglašavajući da nema dokaza koji bi ih potvrdili.


Postoji li saradnja na relaciji ovih klubova? - Sportske novosti\nNaslovna Fudbal 3 za 3 Postoji li saradnja na relaciji ovih klubova?\nU sklopu 25. prvenstvenog kola prvog ranga danskog fudbala “Superliga” sastaju se ekipe, Esbjerg i Aalborg. Domaći sastav se trenutno nalazi na trinaestom mestu na tabeli sa do sada 17 osvojenih bodova, dok su gosti na šestoj poziciji uz 37 sakupljenih bodova.\n22.05.16 SL Aalborg Esbjerg 1 : 2\n19.10.15 SL Esbjerg Aalborg 1 : 2\n04.11.16 SL Esbjerg Aalborg 3 : 0\n15.08.16 SL Aalborg Esbjerg 2 : 1\n30.11.18 SL Esbjerg Aalborg 1 : 4\n27.08.18 SL Aalborg Esbjerg 0 : 1\n11.08.19 SL Aalborg Esbjerg 4 : 0\nU predhodna tri navrata kada su ovi klubovi igrali u istom rangu takmičenja, svaki od timova je ostvario po jednu pobedu tokom sezone, odnosno osvojio je po tri boda iz njihovih duela. Stoga, ukoliko saradnja postoji, odnosno da ove dve ekipe “dele bodove” između sebe, kako u prvom susretu ove sezone pobedio Aalborg, onda se kao “logičan” predlog izdvaja tip na trijumf tima – Esbjerg u narednom duelu.\nPredlog za tipovanje – 1 / @3.75\nUtakmica je na programu u nedelju sa početkom od 18:00.\nPrethodni tekstKada se ovi timovi sastanu golovi su ”zagarantovani”\nSledeći tekstPredstoji nam “tvrd” duel?


Atlantic Grupa predstavila rezultate za prvih 9 meseci 2016. - Retail Serbia\nDobit iz poslovanja pre kamata i poreza (EBITDA) iznosi 55,7 miliona eura i manja je za 6,9 posto, dok je neto dobit nakon manjinskih interesa porasla za 1,3% i iznosi 30,7 miliona eura. „Pad prodaje uslovljen je prekidom saradnje s najvećim kupcem privatne robne marke u segmentu Sportske i aktivne prehrane te deprecijacijom ruske rublje i srpskog dinara. Izuzmu li se navedeni efekti, prihodi od prodaje u odnosu na isti period lane rasli su 3,0 posto. Dobit iz poslovanja smanjena je u najvećoj meri ranije najavljenim značajnim ulaganjima u razvoj distribucije sopstvenih brendova u Nemačkoj i Austriji, dok istovremeno gotovo svi poslovni segmenti belže značajan rast profitabilnosti“, objasnio je Zoran Stanković, potpredsednik Grupe za Finansije.\nOd važnih poslovnih događaja ističe se ulaganje u jačanje distributivnih kapaciteta u Nemačkoj i Austriji s ciljem značajnog rasta prodaje sopstvenih brendova na tim tržištima, i restrukturiranje Strateškog poslovnog područja Sportske i aktivne prehrane uz fokus na proizvode sa najvišom profitabilnošću. Takođe, Atlantic je s EBRD-om i četiri partnerske banke (Erste, Raiffeisen, Sberbank i Unicredit) te Međunarodnom finansijskom korporacijom (IFC) dogovorio povoljnije finansijske uslove kreditnog paketa u vrednosti od 191,5 miliona eura uz produženu ročnost. Beleži se i uspešno izdanje korporativnih obveznica u iznosu od 27 miliona eura s fiksnom godišnjom kamatnom stopom od 3,125 posto. Prema poslednjem istraživanju agencije Valicon četiri robne marke Atlantic Grupe su među top 10 brandova u regionu (Cedevita, Smoki, Argeta i Cockta), a Atlantic Grupa je osvojila priznanja za najbolje korporativno upravljanje u Hrvatskoj, kao i za transparentnost u odnosima s investitorima.\nUkupnom rastu prihoda od prodaje Atlantic Grupe u prvih devet meseci 2016., posmatrajući bez prethodno navedenih negativnih uticaja, najviše su pridoneli Strateško poslovno područje Delikatesni namazi s rastom od 14,1 posto, Strateško poslovno područje Zdravlje i nega s rastom od 6,3 posto, Strateško poslovno područje slatko i slano s rastom od 2,4 posto, kao i Distributivno područje Hrvatska s rastom od 1,5 posto. Kafa se sa 20,5 posto učešća u ukupnim prihodima od prodaje ističe kao najveća pojedinačna kategorija s 102,9 miliona eura prihoda od prodaje.\nPosmatrano po tržištima, najveći rast od 3,7 posto ostvaren je na tržištu Hrvatske koje je sa učešćem u ukupnom prihodu od 29,3 posto najveće tržište Atlantic Grupe, zatim na tržištu BiH koje je raslo 3,4 posto i ima učešće u ukupnom prihodu od 8,0 posto, kao i na tržištu Slovenije sa rastom od 2,0 posto i učešćem u prihodu od 16,2 posto.\nSopstvene robne marke Atlantic Grupe učestvuju u prodaji sa 68,3 posto, distribucija proizvoda robnih marki principala s 20,5 posto, farmaceutski lanac Farmacia sa 7,1 posto, dok proizvodi koje Atlantic Grupa proizvodi kao privatne robne marke za velike poslovne sisteme u zemlji i inostranstvu, u ukupnom prihodu od prodaje učestvuju sa 4,1 posto.


Hvala Antiću za sve što je uradio – Nadlanu.com\nBEOGRAD, 16. septembra 2010. (Beta) – Kapiten fudbalske reprezentacije Srbije Dejan Stanković zahvalio je bivšem selektoru Radomiru Antiću "na svemu urađenom" za vreme trenerskog mandata.\nBEOGRAD, 16. septembra 2010. (Beta) – Kapiten fudbalske reprezentacije Srbije Dejan Stanković zahvalio je bivšem selektoru Radomiru Antiću „na svemu urađenom“ za vreme trenerskog mandata, koji je opisao kao najlepši deo svoje reprezentativne karijere.\n„Hvala Radomiru Antiću na svemu urađenom u prethodne dve godine. Mogao bih taj period da opišem i kao najlepši u dosadašnjoj reprezentativnoj karijeri„, rekao je Stanković za sajt saveza.\n„Antić je selektirao fenomenalnu grupu ljudi i igrača i zadovoljan sam što smo bili u prilici da zajedno radimo u nacionalnom timu. Ono što je postigao svakako se ne može zaboraviti. Imali smo mnogo lepih i uspešnih trenutaka, a kao kapiten mu se zahvaljujem na saradnji“, naveo je kapiten.\n„Petrovića zaista veoma dobro poznajem. On mi je bio trener u mlađim kategorijama Zvezde i uveo me u prvi tim. Pred svima nama u reprezentaciji je doba velikih iskušenja. Cilj je jasan – plasman na Prvenstvo Evrope 2012. godine. Posle svega, ostaje nam da se odmah koncentrišemo na rad, igru i rezultate“, rekao je Stanković.


ŠIK - organizacija sa mnogo misterija: LDK odbila da potpiše inicijativu Samoopredeljenja za istragu o njoj | KoSSev\nI dalje nije jasno šta su tačno bile aktivnosti ŠIK-a.\nObaveštajne aktivnosti ove organizacije, ponekad pod znakom pitanja, često su izazivale sumnje naročito po pitanju funkcionisanja posle rata na Kosovu. Nema tačnog datuma ili godine kada je ova organizacija, formirana da Kosovu posluži za slobodu - počela sa operacijama.\nSa početkom rata na Kosovu, ŠIK je formirala svoju strukturu, na čelu je bio Kadri Veselji.\nLDK odbila da potpiše inicijativu Samoopredeljenja za istragu ŠIK-a\nIzvor: Gazeta Express/Koha (Tekst je izvorno preveden sa albanskog)\nČak deset godina nakon nestanka, Kosovska informativna služba (ŠIK) i njen rad ostaju misterija ne samo za građane, već i za državne institucije.\nTreći put Samoopredeljenje pokušava da sakupi potpise kako bi uklonilo dileme u vezi sa ovom organizacijom.\nSamoopredeljenje ima za cilj da pronađe odgovore na pitanja - koji je pravni osnov bio za aktivnosti ŠIK-a, koji su postupci i metode sakupljanja, klasifikacije i korišćenja informacija, kako su se finansirale aktivnosti zaposlenih u ŠIK-u, kome su bili odgovorni i o kome su njeni lideir izveštavali i gde je njena dokumentacija arhivirana.\nOve nedelje, Samoopredeljenje je i zvanično poslalo pisma parlamentarnim strankama - LDK-u, AAK-u i NISMA-i - da podrže inicijativu koja već ima 31 potpis.\nAli, LDK kaže da nema logike da se traži parlamentarna istraga u vreme kada je na vrhu zakonodavne vlasti nekadašnji šef ŠIK-a, Kadri Veselji.\nŠef poslaničke grupe LDK-a, u Rubicon-u KTV-a, rekao je da bi istraga trebalo da se sprovede u narednom sazivu zakonodavne vlasti, kada u vlasti ne budu agenti ŠIK-a i kada ne budu imali vodeću ulogu u zemlji.\nKohavision je pokušao da dobije mišljenje AAK-a o tome da li će da podrže inicijativu Samoopredeljenja za istragu ŠIK-a, ali njihov šef i poslanik, Ahmet Isufi, odlučio je da se brani ćutanjem.\nIpak, Samoopredeljenje kaže da se neće predati i ako ne obezbedi potrebne potpise - dodatnih 9, onda će pokušati sa parlamentarnim predlogom, dok je za ovu formu potrebna podrška proste većine.\nIljmi Rečica obavljao je dužnost zamenika šefa, Ljatif Gaši - bio je generalni direktor, Fatmir Dželjilji - direktor protiv organizovanog kriminala, Fadilj Demaku - direktor za borbu protiv terorizma, Ferat Šalja - direktor obaveštajnih poslova, i Iljmi Ramadani - direktor za informacije i analize.\nKada se rat završio to nije bio kraj za aktivnosti ove organizacije sa mnogim misterijama, počevši od operacija, odgovornosti, načina finansiranja, itd...\nRečeno je da je funkcionisala u okviru Privremene vlade, dok je u kancelarijama ŠIK-a, u centru Prištine, radilo oko 100 njihovih ljudi.\nNjihova imena nikada nisu bila poznata javnosti.\nAli na televizijskom nastupu Veselji je rekao da su njegovi agenti uspevali da dobijaju informacije i iz vlade u Beogradu.\nNakon proglašenja nezavisnosti, kao i uspostavljanja KIA-e (Kosovske obaveštajne agencije), postojanje ŠIK-a nije imalo nikakvog smisla.\nČovek koji je osnovao ŠIK izašao je u javnost i proglasio organizaciju zatvorenom.\nAli, bez obzira na ovu izjavu, ŠIK je izgleda nastavio sa svojim aktivnostima, dok su u međuvremenu stigle i optužbe za organizaciju koju su mnogi nazivali kriminalnom i pripisivali joj mnoge zločine nakon rata.\nBilo je i onih koji su se identifikovali kao članovi ŠIK-a i koji su osuđeni zbog ubistava koja su počinjena u ime organizacije.\nTakvu izjavu dao je 2009. godine Blaca što je još više dovelo do sumnje u ovu organizaciju, okruženu sa mnoštvom misterija.\nČini se da takva inicijativa neće mnogo smetati onom koji je vodio obaveštajnu službu a ima poruku za one koji previše insistiraju.


Vazduh u Boru primetno bolji zbog novog sistema za odsumporavanje - Istinomer\n“Puštanjem u rad novog sistema za sakupljanje i odsumporavanje dimnih gasova u okviru kompleksa topionice, situacija je primetno bolja. To govore i zvanična merenja, koja pokazuju da je u avgustu prošle godine prekomerno zagađenje bilo zabeleženo tokom 14 dana, a u avgustu 2021. godine nije bilo prekomerno nijednog dana. I zato je ovaj projekat, iako nije jedini u Boru, za mene najvažniji, jer doprinosi rešavanju najvećeg problema u ovom gradu, a to je aerozagađenje.”\nZagađenje vazduha u Boru za Borane je odavno alarmantno. Za državu i njene institucije je – “Not great, not terrible”. Da situacija nije sjajna, ali ni tako strašna, bila je, manje-više, poruka i ministarke Irene Vujović prilikom nedavne posete kompaniji “Ziđin”, koja je pre tri godine preuzela borski rudnik.\nMinistarka je u Boru rekla da su se građani i pre 50 godina susretali sa problemom aerozagađenja, ali da se od 2018. godine “radi na tome da se implementira oprema po svetskim standardima, kako bi se poboljšala zaštita životne sredine”.\nPo njenim rečima, “situacija je primetno bolja” od kada je (krajem jula) u rad pušten novi sistem za sakupljanje i odsumporavanje dimnih gasova u kompleksu topionice.\n“To govore i zvanična merenja, koja pokazuju da je u avgustu prošle godine prekomerno zagađenje bilo zabeleženo tokom 14 dana, a u avgustu 2021. godine nije bilo prekomerno nijednog dana. I zato je ovaj projekat, iako nije jedini u Boru, za mene najvažniji, jer doprinosi rešavanju najvećeg problema u ovom gradu, a to je aerozagađenje”, rekla je Vujović.\nPoručila je i da je to tek početak, jer će kineski strateški partner do polovine sledeće godine uložiti još sredstava u druga postrojenja, “što će dalje smanjiti aerozagađenje”.\nSamo desetak dana kasnije, ministarku je grubo demantovao najnoviji izveštaj o kvalitetu vazduha Agencije za zaštitu životne sredine (SEPA). Jer dok Vujović tvrdi da “Ziđin” od 2018. “implementira opremu po svetskim standardima”, vazduh u Boru sve je lošiji. Zvanični podaci pokazuju da je i prošle godine vazduh bio prekomerno zagađen, najviše sumpor-dioksidom (SO2), koji je veoma toksičan kada se udiše. Srednja godišnja koncentracija sumpor-dioksida bila je 74 mikrograma po kubnom metru vazduha, što je za 24 mikrograma više od dozvoljene vrednosti. Izveštaj govori i da je vazduh u Boru prošle godine bio ukupno 25 dana opasan po zdravlje. To je skoro duplo više nego 2019. godine, kada su Borani 13 dana udisali vazduh opasan po zdravlje.\nDa li je situacija “primetno bolja” od kraja jula ove godine kada je u rad pušten novi sistem za odsumporavanje, kao što to tvrdi Irena Vujović? Zvanična merenja zaista pokazuju da je u avgustu prošle godine prekomerno zagađenje sumpor-dioksidom bilo zabeleženo tokom 14 dana, dok u avgustu ove godine nije bilo prekomerno nijednog dana. Ministarka je, međutim, prećutala da je na mernim stanicama u Boru tokom avgusta bilo satnih prekoračenja dozvoljene vrednosti sumpor-dioksida i to u Brezoniku pet puta, u Gradskom parku šest, a kod Instituta devet puta.\nZagađenje je nastavljeno i u septembru, pa je u prvih 15 dana prekoračenje satnih koncentracija SO2 zabeleženo sedam puta – trećeg, četvrtog, petog, šestog, jedanaestog, dvanaestog i petnaestog septembra. I sam “Ziđin” je potvrdio da je 6. septembra prosečna vrednost sumpor-dioksida iznosila 185 mikrograma i da je bila iznad granične vrednosti od 125 mikrograma po kubnom metru.\nZašto ministarka nije pomenula satna prekoračenja, odnosno da li su ta prekoračenja dozvoljena, a dnevna nisu?\n“Ne, ne treba da se dešavaju ni jedna ni druga prekoračenja, jer su sva prekoračenja nezdrava i limitirana zakonom”, objašnjava za Istinomer Milenko Jovanović, diplomirani meteorolog i nekadašnji načelnik Odeljenja za kvalitet vazduha Agencije za zaštitu životne sredine.\nUpitan da prokomentariše izjavu ministarke Vujović da zahvaljujući novom sistemu za odsumporavanje u avgustu nismo imali prekomerno zagađenje nijednog dana, on je rekao da bez obzira ko daje izjave, period od mesec dana nije dovoljan za ocenjivanje uspeha nekog tehnološkog procesa, odnosno upravljane kvalitetom vazduha, te da je “verovatno reč o manipulaciji statističkim podacima, koja ne govori o pravom stanju”. Dovoljno je pogledati prošlogodišnje podatke iz Bora koji su alarmantno loši, a nisu doveli do sankcionisanja zagađivača, primetio je Jovanović i upitao “zašto bi se sada takva politika institucija promenila”.\n“Ukoliko je smanjeno zagađenje, onda je nepotrebno ulagati u nove topionice i sisteme, kao što je najavljeno. Međutim, problem nije rešen, može samo da bude zamaskiran. Ili, još gore, da je u avgustu bila smanjena proizvodnja usled remonta ili radi pozitivne statistike. To ne možemo da znamo, jer institucije ne rade svoj posao.”\nSagovornik Istinomera podseća da u oktobru i novembru prošle godine nije bilo prekomernog zagađenja jer topionica nije radila zbog remonta, te da je slično bilo i početkom ove godine.\n“Kada ne radi topionica, nema ni zagađenja. Topionica je odavno naučila da upravlja, odnosno manipuliše zagađenjem. Kada se desi satno prekoračenje, oni smanjuju kapacitet ili kontrolišu da se to ne desi.”\nDa li se SO2 i ostali polutanti ispuštaju i van postrojenja za odsumporavanje usled intenzivne produkcije ne možemo znati, po njegovim rečima, “ali imamo pravo da sumnjamo”. Nekadašnji načelnik Odeljenja za kvalitet vazduha Agencije za zaštitu životne sredine podseća da je zakonom tokom godine dozvoljeno 24 puta satno prekoračenje sumpor-dioksida, a tri puta dnevno prekoračenje.\n“Koliko će biti i koliko je bilo, tek ćemo videti. Od 1. januara do danas bilo je više od 120 satnih prekoračenja u Boru.”\nMilenko Jovanović naglašava da se još ne nazire sistemsko rešenje prekomernog aerozagađenja u Boru i da razlog za prekoračenje dozvoljenih vrednosti “leži upravo u odsustvu adekvatnog odsumporavanja, kao i u neadekvatnoj kontroli emisija drugih zagađivača tokom tehnološkog procesa”. Da stvari budu gore, pored povećane koncentracije sumpor-dioksida i PM čestica (mešavina čađi, prašine, pepela i dima) i koncentracije arsena, jednog od najtoksičnijih elemenata, 40-50 puta prekoračuju dozvoljene vrednosti, što je, kako tvrdi “direktno trovanje građana koje traje godinama”.\nZbog svega navedenog, izjavu ministarke Irene Vujović da je puštanjem u rad novog sistema za sakupljanje i odsumporavanje dimnih gasova situacija u Boru “primetno bolja” i da to potvrđuju zvanična merenja po kojima u avgustu ove godine zagađenje “nije bilo prekomerno nijednog dana”, ocenjujemo kao “zloupotrebu činjenica”. Ovu ocenu ministarka je dobila zato što nije pomenula da je tokom prošlog meseca na mernim stanicama u Boru bilo satnih prekoračenja dozvoljenih vrednosti sumpor-dioksida, čime se mogao steći pogrešan utisak da zagađenja vazduha nije ni bilo.\nTamara Tančić 26. 8. 2021.\nIz Ministarstva zaštite životne sredine ostali smo uskraćeni za komentar u vezi sa ministarkinom izjavom, a odgovor nismo dobili ni na pitanje da li je tačna tvrdnja Regulatornog instituta za obnovljivu energiju i životnu sredinu (RERI) da objekti koje je Irena Vujović nedavno obišla u Boru i u čiju izgradnju se uverila, “nemaju ni građevinsku dozvolu, ni saglasnost na studiju o proceni uticaja na životnu sredinu”.\nNaslovna fotografija: Ministarstvo zaštite životne sredine\nživotna sredina RTB Bor Bor Zagađen vazduh Zagađenje vazduha aerozagađenje ziđin Irena Vujović


Avgust 11, 2020 15:52\nU respiratornom centru, kako je kazao za T a n j u g v.d. direktora Zdravstvenog centra Zlatan Elek, trenutno je troje pacijenata, od kojih su dva na respiratoru i u veoma teškom su stanju, tako da lekari ne mogu ni da ih stabilizuju kako bi ih transportovali u neku od tercijalnih ustanova.\nDr Elek navodi i da se broj pregleda smanjuje, kao i broj pacijenata.\n„U jednom trenutku je zdravstveni sistem bio prenapregnut, bilo je previše pacijenata, čak 157, a najviše smo imali 180 mesta opredeljenih za kovid pacijente. Sada je taj broj pacijenata značajno manji“, navodi dr Elek.\n„Nadamo se da ćemo sa trendom opadanja nastaviti i da ćemo u dogledno vreme uspeti da se izborimo sa koronavirusom“, kaže dr Elek.\nOn apeluje i dalje na sve građane na KiM u srpskim sredinama da se jave lekarima kada uoče prve simptome i ističe da ono što brine jeste da je u drugom piku bila mnogo teža klinička slika pacijenata nego u prvom.\nDodaje da je veliki broj pacijenata u drugom piku sa upalom pluća i naglašava da brine to što sve više pacijenata dolazi iz unutrašnjosti Kosova, odnosno iz Štrpca i to onih koji se nisu na vreme javili lekaru i u bolnicu dolaze sa starim upalama pluća kada lekari malo mogu da pomognu.\n„Oni koji se jave na vreme u suštini završavaju vrlo dobro i veliki je stepen izlečenja takvih pacijenata“, napominje dr Elek.\nKaže i da su u prvom piku epidemije imali mnogo manje obolelih, da su tada imali karantinski tip lečenja, odnosno da su svi koji su bili pozitivni, a nisu imale simptome, završavali u Studentskom domu broju šest.\n„Imali smo u drugom piku mnogo veći broj obolelih što građana, tako i zdravstvenih radnika“, kaže dr Elek i dodaje da su za drugi pik opredelili mnogo veće kapacitete i organizovali se na vreme da bi ga savladali kako treba.\n„Ni u jednom momentu nismo imali manjak kapaciteta, niti sa respiratorima, zaštitnom opremom koju smo dobijali konstantno od Ministarstva zdravlja preko Kancelarije za Kosovo i Metohiju i sve što smo rekli da nam treba dobijali smo u najkraćem roku, počev od aparata za anesteziju, haj flou aparata, respiratora...“, dodaje.\nU ovom momentu Zdravstveni centar u Kosovskoj Mitrovici opremljen je i u potpunosti spreman da zbrine i više od 180 pacijenata, a dr Elek poručuje da u tom smislu nema razloga za paniku.\n„Situacija se smiruje i popravlja, ali i dalje sve zavisi od nas samih, naše discipline, discipline građana jer ako štitimo sebe, štitimo i ostale i verujem da ćemo uz ove mere zaštite vrlo brzo da vidimo i kraj ove epidemije“, poručio je dr Elek.\nKosovska MitrovicaZdravstveni centardr Zlatan Elekkoronaviruskovid 19\nPriština: Šest novih sudija na listi međunarodnih sudija 6\nKFOR predstavio italijanski medicinski tim za Kovid 19 11\nNa Kosovu* 66 novoobolelih i 141 izlečen 8


Agencija za privredne registre (APR) upozorila je građane da koverte sa uplatnicom za „upis promene u Privredni Registar.rs“ ne potiču od Agencije.\nKako se navodi u saopštenju, u pitanju je komercijalna ponuda koja nema nikakve veze sa ovim državnim organom, niti sa Registrom privrednih subjekata koji se vodi u Agenciji, u skladu sa zakonom.\nU saopštenju se navodi da se APR-u obratio veliki broj građana koji su primili koverte sa uplatnicama na kojima su štampani iznosi od 2.000, 3.000, 6.000 i više hiljada dinara, čija je svrha „upis promena u Privredni registar“, uz koje su priloženi opšti uslovi na osnovu kojih se može uvideti da je reč o informativnoj ili reklamnoj usluzi, odnosno upisu u svojevrsni imenik koji ima komercijalnu prirodu.\nPojedine kompanije obavestile su APR da su im navedenu uslugu telefonom ponudila lica koja su se predstavila kao zaposleni u Agenciji.\nZbog toga iz APR naglašavaju da Agencija ne nudi telefonom nikakve usluge, već sa korisnicima komunicira isključivo na osnovu registracionih prijava koje primi na način propisan zakonom.\nS obzirom na to da je reč o vrsti obmanjivanja javnosti koje može dovesti do nastanka brojnih štetnih posledica, iz APR ističu da će o svemu obavestiti Ministarstvo unutrašnjih poslova.\nPrethodni tekstFestival evropskog filma uskoro dolazi u Niš\nSledeći tekstU više akcija uhapšena 62 osumnjičena za različita dela


PORTAL KRUG - DRUGI ČUVAJU, MI RUŠIMO\nDRUGI ČUVAJU, MI RUŠIMO\nPrevious Article KONCERT "PILOTA" - GORAK ŠLAG NA TORTI\nNext Article U SVE SE MEŠA... POLITIKA\nDanašnji izgled zgrade nekadašnjeg Šah kluba predstavlja ruglo grada, ali je pitanje zašto je do toga došlo i zašto se ne popravlja u skladu sa zakonom, nego će biti srušena, pitaju u Udruženju starosedelaca\nJutros je započeto skidanje crepa sa krovne konstrukcije na ruiniranom objektu nekadašnjeg Šah kluba u Omladinskoj ulici. U više navrata u ovoj zgradi je bila smeštena Opštinska uprava grada, prvi put još u Karanovcu u vreme Obrenovića, u jednom periodu u prvoj polovini XX veka i, konačno, za vreme Drugog svetskog rata. Tokom tragičnih dešavanja u oktobru 1941. godine, okupatorske vlasti su pod izgovorom izdavanja novih ličnih dokumenata u dvorištu kuće (na mestu današnjeg objekta neshvatljive arhitekture), uhapsile okupljene muškarce, koji su odatle sprovedeni na streljanje. Posle Drugog svetskog rata u ovoj kući je bila smeštena osnovna škola, a potom tokom skoro pedeset godina šah klub “Sloga”, koji je prerastao u jedno od omiljenih mesta okupljanja Kraljevčana i svih ljubitelja šaha.\nPredstavnici Udruženja starosedelaca Kraljeva i okoline ocenili su na današnjoj konferenciji za novinare da je to, najverovatnije, uvod u rušenje ovog objekta. Ivan Matović, predsednik udruženja, podsetio je da je 29. juna 1990. godine Skupština opštine Kraljevo donela Odluku o proglašavanju čaršije sa trgom u Kraljevu za kulturno dobro, odnosno prostorno kulturno-istorijsku celinu (čiji je deo i pomenuta zgrada, u celini i sa tačno navedenom adresom).\n- U Odluci se navodi da je reč o značajnim urbanističkim arhitektonski i dokumentarnim vrednostima koje su zaštićene zakonom, ali je očigledno da zakon ovde ne važi i da je neko, uprkos zakonu i ovoj odluci doneo drugu da zgrada može da se sruši, odnosno da na njenom mestu može da se izgradi objekat koji će imati i sprat i stambene jedinice – rekao je Matović.\nU Odluci iz 1990. godine definisani su uslovi pod kojima vlasnici objekata (u međuvremenu je ovaj objekat postao privatno vlasništvo), objekte koji su proglašeni za kulturno dobro mogu koristiti, upravljati ili njima raspolagati.\n- To u ovom slučaju nije ispoštovano, jer su nadležni izdali rešenje o rušenju, pa danas javno postavljamo pitanje, a tražićemo odgovor i po Zakonu o dostupnosti informacija od javnog značaja – šta radi kraljevački Zavod za zaštitu spomenika kulture i ako oni ne štite ovakve objekte, šta je njihov posao i svrha postojanja? – rekao je Matović, dodajući i retoričko pitanje da li to znači da neko uskoro može da odluči da budu srušene i zgrade kafana „Pariz“, „Zadužbina“, nekadašnjeg „Londona“, ne ulazeći u to da li se radi o objektima u državnoj svojini, ili o privatnim objektima kad je jasno, kako je istakao, da se „zakon krši u interesu nekog ili nečeg“?\nU Udruženju starosedelaca naglašavaju da se slažu sa mišljenjem onih koji smatraju da današnji izgled zgrade nekadašnjeg Šah kluba predstavlja gradsko ruglo.\n- Onakva kakva jeste – ne treba da postoji, ali postavljamo pitanje: zašto je došlo do toga da ona danas izgleda onako kako izgleda i zašto se njena popravka ne radi u skladu sa zakonom, nego će biti dopušteno da je vlasnik sruši? Jer, to što je nešto privatno vlasništvo, ne znači i da ne podleže zakonu, naprotiv – ocenio je Matović.\nNi to što postoje opaske kako prostor oko zgrade smrdi i što je predstavljala mesto okupljanja sumnjivih likova, nije razlog, kaže Matović da ona bude srušena, jer je onda pitanje šta raditi sa drugim zgradama koje su doživele sličnu sudbinu.\n- Smatramo da zgrade koje su, poput ove, naši važni kultrološki spomenci, svedoci i lepih, i tužnih vremena, treba čuvati, kao što su to umeli da urade u Pragu, Budimpešti, Veneciji. Zamislite da su oni svedoke svoje istorije rušili i na tim mestima podizali arhitektonske „karakondžule“, poput zgrade u neposrednom susedstvu Šah kluba koja nikako ne pripada okruženju u zaštićenoj celini Omladinske ulice i zato verujemo da će, jednom, neko zbog svega ovoga krivično odgovarati – poručio je Matović\nPost on: 12/13/2016 13:59:57\nZato što nije u interesu da serenovira, više će da se zaradi ako se napravi nova zgrada


Jovanović razgovarala sa rukovodiocima državnih tužilaštava | Aktuelno\nJovanović razgovarala sa rukovodiocima državnih tužilaštava\nSastanak je organizovan radi detaljnijeg upoznavanja vršiteljke dužnosti VDT-a sa izazovima sa kojima se rukovodioci tužilaštava suočavaju i definisanja modaliteta za njihovo uspješno prevazilaženje\nVršiteljka dužnosti Vrhovne državne tužiteljke Maja Jovanović razgovarala je u Podgorici sa rukovodiocima svih 16 državnih tužilaštava u Crnoj Gori.\nKako su naveli iz te institucije, sastanak je organizovan s ciljem detaljnijeg upoznavanja vršiteljke dužnosti VDT-a sa izazovima sa kojima se rukovodioci tužilaštava suočavaju i definisanja modaliteta za njihovo uspješno prevazilaženje.\n“Susret je istovremeno bio prilika da Jovanović upozna rukovodioce državnih tužilaštava sa planom funkcionisanja državnotužilačke organizacije u narednom periodu. Ona je posebnu pažnju rukovodiocima skrenula na predmete koji se odnose na porodično nasilje, ističući da je neophodno da se blagovremeno preduzimaju sve mjere i radnje iz nadležnosti tužilaštva”, dodaju iz VDT-a.\nJovanović poručila je rukovodiocima državnih tužilaštava, kako su naglasili iz VDT-a, da od njih očekuje da se u ovim predmetima postupa sa posebnom “pažnjom i da se u svim slučajevima kada ne postoje osnovi za preduzimanje krivičnog gonjenja odluka jasno obrazloži i objasni”.\nSastanku sa vršiteljkom dužnosti VDT-a prisustvovali su rukovodioci Specijalnog državnog tužilaštva (SDT), viših državnih tužilaštva u Podgorici i Bijelom Polju i svih 13 osnovnih državnih tužilaštava.


Knjaz Miloš pokrenuo projekat „Zajedno gradimo dečije oaze“ – RTV SUNCE Arandjelovac\nHome » Aranđelovac » Knjaz Miloš pokrenuo projekat „Zajedno gradimo dečije oaze“\nKnjaz Miloš pokrenuo projekat „Zajedno gradimo dečije oaze“\nKompanija Knjaz Miloš i opština Aranđelovac osnovali su fond „Volim Aranđelovac“ i time pokrenuli projekat „Zajedno gradimo dečije oaze“.\nAkcijom će se u narednom periodu, od 12 meseci, izdvajati sredstva za izgradnju novih dečijih igrališta i obnovu starih, a biće obuhvaćena teritorija opštine Aranđelovac sa pripadajućim okolnim selima. Početak akcije je simbolično obeležen potpisivanjem ugovora o osnivanju Fonda „Volim Aranđelovac.\nKompanija Knjaz Miloš će za svaku flašu mineralne vode Aqua Viva i Knjaz Miloš u pakovanju od 1.5 litar, koja se proda na teritoriji opštine Aranđelovac, izdvajati u Fond po dva dinara, a opština Aranđelovac jedan dinar. Cilj projekta je da u naseljima i selima u opštini Aranđelovac postoje odgovarajuća mesta za dečiju igru, a da se na kraju akcije u centru grada otvori veliko novo igralište za najmlađe sugrađane.\n„Kao društveno odgovorna kompanija, uvek se trudimo da maksimalno pomognemo i podrzimo razvoj lokalne zajednice, u skladu sa našim mogućnostima. Svesni neraskidive veze između grada Aranđelovca i kompanije Knjaz Miloš, želimo da kroz ovu akciju zajedno sa opštinom, našoj deci ulepšamo detinjstvo i kreiramo sigurna mesta za bezbrižnu igru. Samo tokom protekle godine lokalnoj zajednici pomogli smo kroz više od 200 donacija u raznim oblastima, kao što su zdravstvo sport, kultura i obrazovanje. Zahvaljemo opštini Aranđelovac što je prepoznala važnost projekta, i pozivam sve građane Aranđelovca da se uključe i podrže ovu inicijativu“, rekao je Mihailo Janković, generalni direktor kompanije Knjaz Miloš.\nPrethodna: Grom ubio stado ovaca kod Gornjeg Milanovca\nSledeća: Zbog radova na rekonstrukciji vodovodne mreže centar grada bez vode


Armenulić govorio o Đokoviću: "On je vakcinisan, ne treba da pravi dramu oko toga" - Telegraf.rs\nLegendarni selektor naše teniske reprezentacije Radmilo Armenulić smatra da je Novak Đoković vakcinisan, te da treba to javno da prizna i ode u Melburn kako bi osvojio još jednu, 21, titulu na velikom turniru.\nDosta prašine se diže oko eventualnog (ne)igranja najboljeg tenisera na svetu, Novaka Đokovića, u Australiji, gde su vlasti zabranile učešće na prvom Grend slem turniru u godini svim teniserima koji ne žele da se vakcinišu.\nNije poznato da li je Novak primio vakcinu ili nije, a on ne želi da se izjasni povodom toga, te se otvaraju razne spekulacije. Razne teorije tvrde da je on već vakcinisan, pošto je posećivao neke festivale i gradove koje ne bi smeo da nije imao dokaz o imunizaciji.\nRadmilo Armenulić smatra da Đoković treba da otkrije javnosti da li je primio vakcinu, pošto će ovako samo on biti na gubitku.\n- Smatram da Novak ne treba da pravi dramu oko toga, već otvoreno da kaže da li je vakcinisan ili ne. Ovako može samo sebi da naškodi. Prosto je, ako se ne vakciniše, neće moći da igra, a to je samo njemu minus - istakao je za Mondo, bivši selektor teniske reprezentacije, Radmilo Armenulić\nTakođe, bivši teniski as tvrdi i da je Đoković već vakcinisan, samo to još ne želi da kaže.\n- Mislim da je Novak vakcinisan i da će igrati tamo. Moj izvor je to što je ušao u Austriju. Znate da je tamo 'lokdaun' i sve, tako da ne bi mogao da uđe da nije vakcinisan - dodao je Armenulić.


Radio România Internaţional/ Vesti/ Vesti 10.03.2019\nSenat i Poslanički dom iz Bukurešta sledi da se okupe u plenumu narednih dana da bi se ponovo izjasnili o nacrtu Zakona o državnom buđetu za 2019 godinu. Državni buđet je vraćen na ponovno razmatranje Parlamentu od strane predsednika Klausa Johanisa. Prethodno, ovaj se obratio Ustavnom sudu koji je odlučio da je Zakon o državnom buđetu ustavan. Klaus Johanis je ocenio da je buđet izrađen na fantazijama bez garancija o njegovoj primeni. Lažov, politikant i neodgovaran- okvalifikovala je u zamenu vladajuća koalicija Socijal Demokratske Stranke i Alijanse Liberala i Demokrata postupak predsednika da vrati u Parlamentu nacrt državnog buđeta. Prema socijaldemokratama, buđet za 2019 godinu obezbeđuje potrebne resurse svim važnim oblastima ekonomije.\nVlasti Etiopije nisu obavestile do većeras rumunsku ambasadu u Adis Abebi o postojanju rumunskih državljana među žrtvama vazdušne nesreče, a na nivou diplomatske misije ne postoji nijedan zahtev za konzularnu asistenciju saopštava Ministarstvo inostranih poslova iz Bukurešta. Putnici iz više od 30 zemalja sveta nalazili su se u avionu Bojing 737 MAKS kompanije Etiopijan Erlajnz koji se srušio jutros saopštio je jedan zvaničnik kompanije. Ovaj je precizirao da je pilot aviona saopštio kontroloru leta da ima poteškoće tražeći da se vrati u Adis Abebi. On je primio dozvolu za povratak, ali se avion srušio na 62 kilometara udaljenosti od prestonice Etiopije. Nijedan od 149 putnika i 8 članova posade nije preživeo nesreču.\nRumunski farmeri koji će zaposliti mlade za minimalno godinu dana će primiti od države hiljadu leja mesečno, oko 215 evra za svakog zaposlenog mladića. Novac se dodeljuje na osnovu jednog vladinog programa za podsticanje mladih u poljoprivredi, akvakulturi i prehrambenoj industriji. Radnici mogu imati stručno srednjoškolsko ili visokoškolsko obrazovanje, mogu pohađati predavanja za profesionalnmo usavršavanje ili mogu biti nekvalifikovani, a krajni rok za upis je 31 decembar 2020 godine. Prema Eurostatu u Rumuniju radna snaga u poljoprivredi je 1,6 miliona osoba, i prema tom pokazatelju Rumunija je druga posle Poljske.